
l “ONS EKSPEDISIE: 


Die begeerte om Trichardt se trekpad te volg, vanwaar hy uit die 
Soutpansbergse wêreld, terug oor die huidige Matibaskraal, by Chueniespoort deur 
die berge en later al langs die Olifantsrivier na die Drakensberge getrek het, opweg 
na Delagoabaai, het ontstaan reeds by die eerste kennismaking met die Dagboek. 
Dit het egter altyd maar by 'n begeerte gebly tot die verskyning van Claude Fuller 
se boek, ,Louis Trichardt's Trek Across the Drakensberg, ” toe daardie begeerte 
verander het in 'n vaste voorneme om in ieder geval 'n gedeelte van die roete te 
volg en wel daardie gedeelte wat die interessantste voorgekom het, namelik die 
tog oor die Drakensberg. 

Tydens 'n besoek aan mnr. Johan Coetzee, van Berg-en-Dal, Tzaneen, het 
ek tot groot blydskap bevind dat hier iemand was wat net so sterk verlang om die 
plek waar Trichardt die berg oor is, te besoek. Ek had Fuller se boek byderhand en 


dis onnodig om te sê dat ons besluit het om, sodra die geleentheid hom voordoen, 


die reis te onderneem. Dit was ook nie lank daarna nie, in November van 1933, 


dat ons op in haastige rit -eers ,die berg gaan kyk het.” Gewapen met niks meer 


nie as Fuller se boek en onbekend met die wêreld, terwyl daar ook niemand was 


wat ons beter kon inlig nie, het ons wel die voet van die berg bereik, maar was dit, 


mede omdat ons nie op die juiste plek was vanwaar Fuller sy tekeninge gemaak 


het nie, onmoontlik om in die kort tydjie tot ons beskikking enige sekerheid te 


verkry. Van daardie rit het destyds een en ander in Die Volkstem verskyn. Verdere 


aansporing om die plek nogeens te besoek, het gekom van dr. F. V. Engelenburg, 
aan wie ek die kennismaking met Fuller se werk te danke het. 
Intussen het mnr. Coetzee ontdek dat in sy omgewing nog iemand is wat in 


die saak belangstel en wat reeds 'n uitstappie na die berg onderneem het. Dit is 
mnr. S. le R. Malan, hoofonderwyser te Tzaneen, wat saam met dr. Van der Merwe, 
mediese inspekteur van skole, al die berg oor was. Met hom is daarop 'n paar 


maande gelede opnuut 'n ekspedisie na die plek onderneem. By hierdie geleentheid 


het mnre. Coetzee en Malan baie nuttige werk verrig met vasstelling van die roete 


deur Trichardt gevolg. En so is eindelik reëlings getref vir ons besoek aan die plek 
op 7, 8 en 9 Oktober I.1. 
Dit sou 'n belangrike ekspedisie wees. Daar moes daarna geen twyfel meer 


bestaan oor die juiste pad die berg af nie. Die begeerte om die pad te volg van 


Chuniespoort af, moes vereers onbevredig bly vanweë gebrek aan tyd, maar van 
die roete die berg af moes goeie werk gemaak word. Dit moes vir enigeen wat na 
ons probeer om die plek te vind, geen moeilikheid oplewer nie. Die nageslag 
behoort presies te weet waar die stoere baanbrekers 'n merkwaardige deel van 'n 


epiese reis afgelê het. En die plek moes ook duidelik aangetoon word. Daarom is 


besluit om 'n gedenkplaat te laat vervaardig en die op 'n geskikte plek op te rig, 
sodat wie hom die inspanning laat welgeval om die berg uit te klim, kan weet of 
hy op die regte plek afgekom het. 


Die reis was 'n volslae sukses. Ons meen sonder die minste twyfel te kan 


aantoon, op sommige plekke binne enkele duime, op ander binne enkele voete en 


Oop ander uiterlik binne 'n paar tree, waar die waens van Trichardt en sy mense 
langs getrek het, tot byna by die voet van die berg. En Ons het die gedenkteken 
aangebring, op 'n ruwe kwartsrots bo op die berg vanwaar die waens sonder hulle 
agterwiele afgesleep is. 

Dit is in die begeerte om vir ander wat in die saak belangstel en miskien 


ook hierdie berg wil besoek—'n plek wat 'n pelgrimstog van 'n dankbare nageslag 

meer as werd is—dat hierdie reëls geskryf word. En laat dit hier ook maar meteens 
erken word dat die eintlike baanbrekerswerk met vasstelling van die roete deur 
Claude Fuller verrig is. Wat ons gedoen het is in die eerste plek bevestiging van 
wat Fuller aangedui het; ten tweede moet dit as aanvullend beskou word, want 


Fuller erken self in sy boek dat hy nie oral was waar ons geselskap die pad van 


Trichardt gevind het nie; in die derde plek meen ons met reg te kan verklaar dat 


Fuller dit met enige besonderhede abuis het. Dog daaroor later. Die tydjie wat ons 


op die berg deurgebring het, het ons instaat gestel om meer op besonderhede in 


te gaan, Met enige eksemplare van Fuller se beskrywende werk en een van die 


Dagboek in ons kamp was dit vir ons moontlik om al die fyn besonderhede na te 


gaan. Die Dagboek is so 'n merkwaardige, so 'n lewendige beskrywing van die 


gebeurtenisvolle reis dat mens na 'n deeglike studie daar op die berg inderdaad 
maar weinig moeite had om die hele tog helder voor die gees te roep. Ons 
besprekings en die bevindings waartoe ons geraak het was dan ook steeds 


gekenmerk deur die grootste eenparigheid. Om daarvan 'n voorbeeld te noem kan 
hier die geval aangehaal word van Trichardt se beskrywing. hoe die pakwa teen 'n 
onbeweegbare klip vasgetrek is, terwyl dit nog op die sleeptak gelê het. Toe hierdie 
gedeelte van die Dagboek in ons kamp gelees is het die aanwesiges amper tegelyk 
dit uitgeroep: ,Daar lê die klip.” Ja, en daar lê die klip vandag nog waarteen die wa 


honderd jaar gelede vasgestamp het. En sedert daardie gebeurtenis het dieselfde 
klip onopgemerk en onontdek daar lê en wag op ons identifikasie! 

Soos gesê, moes dit 'n belangrike ekspedisie word en daarom is in die Pers 
'n aankondiging daarvan geplaas met die uitnodiging dat wie wou deelneem, 


welkom sou wees. Daar is op gereageer alleen in die vorm van wenke deur middel 


van briewe en andersins aan ons gerig, Dr. Gustav S. Preller, redakteur van Die 
Dagbreek, sou eers mee, maar kon weens onvermydelike omstandighede tot ons 
groot teleurstelling dit op die end nie regkry nie. Ons geselskap het bestaan uit 
mnr. Johan Coetzee, mnr. S. le R. Malan, mej. S. Coetzee, mej. H. Haenert, drie 
SKoolseuns, namelik G. Coetzee, T. Reinecke, A. de Kock en die skrywer. Die aand 


Op Berg-en-Dal, voor ons vertrek is ons agttal vermeerder met nog een—niemand 


minder nie as 'n afstammeling van Louis Trichardt se broer. Dit het ons effens 


verbaas om te verneem dat sy naam Walter Currie Trichardt is; hy het ons vertel 


hoe dit gekom het dat hy daardie naam dra. Hoe Engels sy voornaam ook al, het 


hy hom nogtans die Transvaalse burgerskap waardig betoon deur as bittereinder 


aan die Republiek se kant die Tweede Vryheidsoorlog mee te maak. Walter Currie 

Trichardt het van ons planne verneem en tevore die versekering gekry dat as hy 
die aand op Berg-en-Dal kon wees, hy welkom sou wees om mee te gaan. Hy het 
in die donker deur 'n woeste ruigte gestap en laat by ons aangekom, maar hy was 
daar om te help eer te betoon aan die nagedagtenis van die groot Voortrekker, wie 
se van hy voer. 


Met 'n motorvragwa, vol gelaai met die benodighede van so 'n tog en nog 


'n motor is ons die mêre vroeg weg na Tzaneen en vandaar oor Thabina na 
Ofcolaco. Vir die oningewyde kan hier vermeld word dat Ofcolaco geleë is op die 
Suidelike punt van 'n driehoek wat gevorm word deur Leydsdorp, Thabina en 
Ofcolaco. Die naam is 'n verkorting van die woorde Officers Coëperative Land 
Company. Die pad daarheen draai weg Suidwaarts uit die pad van Tzaneen na 
Leydsdorp. Van Thabina ry mens al langs die voet van die Drakensberg tot by 


Pretoria-Kop (nie te verwar met Pretoriuskop van die Wildtuin nie). Suid van die 


kop is die winkel van Ofcolaco. Hier kan mens nog die vergete dingetjies vir die 
reis koop en hier is ook die laaste petrolpomp. 

Van Ofcolaco gaan die pad byna reg Suidwaarts na Lorrainkop. Wie die 
Landmetergeneraalskaart van hierdie streek besit (Graadblad-reeks No. 14, 
Ohrigstad) sal in die vierkant 1/26 (tussen lengtegrade 30 gr, 15 sek. en 30 gr. 30 


sek. en breedtegrade 24 gr. en 24 gr. 15 sek.) in die middel van die blok die plaas 


Pretoria 158 aangedui sien. Die kop daarop aangemerk is Pretoria-Kop. Vandaar 


gaan die pad oor die Selatierivier en dan oor die plaas Toul 181, nog oor die 
Makoetsirivier na die plaas Lorraine 183, d.w.s. ten Ooste van die Kop wat die naam 
van die plaas dra en waarop Lorraine se hoekbaken staan. Nou draai die pad effens 


na regs, d.i. in Suidwestelike rigting tot mens op die plaas Moltke 185 aankom. Dit 


is Sekororo se Lokasie en dieselfde naturellestam wat hier gewoon het in Louis 


Trichardt se tyd woon nog hier. Die pad loop oor die Maroelaspruit en eindig by die 


naturellewinkel. Dit is die eerste bestemming. Van hier moet alles te voet, of te 
perd gaan en hier moet draers gehuur word om kos en komberse die berg uit te 
dra. 


IT DIE BEREG OP. 


By die winkel op Moltke het die hoof Sekororo, wat tevore van ons koms 
verwittig is, ons met sy luitenant afgewag. Aan hom is die doel van ons koms 


verduidelik, want dit is op sy mense se grond waar Trichardt se pad oor gaan. Mnr. 

Coetzee het hom 'n klein geskenk oorhandig en hy het ook vriendelik toegestaan 


dat ons van sy mense huur om die pakke die berg op te dra. By die winkel het ons 
nog een en ander aangeskaf en die naturellebediende wat daar werk het ons op 


tee getrakteer, wat baie welkom was. Toe begin die onderhandel met die draers. 


Dit was 'n hele geredekawel oor die gewig van die pakke en die besoldiging wat 
hulle aan die dra sou verdien. Die getal pakke is eindelik groter gemaak en die 


pakke self bygevolg kleiner en toe was die draers tevrede, behalwe met twee 
dragte, namelik 'n viergelling-blik driekwart vol riviersand en nog so 'n blik half vol 
sement, wat ons nodig sou hê om die bronsplaat mee aan die rots te heg. Daar 
wou geen manlike naturel aan raak nie, Daar was geen ander raad nie as om twee 
meide te huur. Eienaardig genoeg, hulle had niks te kla nie maar het gedwee die 
goed vir dieselfde besoldiging opgedra. Wat my opgeval het, was dat wanneer die 
mans langs die berghelling gaan sit en rus het, die meide gewoonlik met die blikke 
op die kop bly staan het. 


Daar was 'n tiental draers wat saam met ons negetal 'n hele safari 


uitgemaak het. Toe alles gereed was gaan dit die berg op. Mnr. Coetzee en skrywer 


had die genot van twee perde wat ons vir 'n goeie tagtig persent die berg uitgedra 


het. Die naturelle kon nie beweeg word om die Trichardt-roete die berg op te volg 


nie, want die is veel langer as 'n roete waarlangs hulle self die berg uitklim. Ons 


moes die billikheid van hulle beswaar insien want die pakke was swaar en ons 
besluit toe, aangesien dit al laat begin word het en ons die voorgestelde kampplek 
nog voor donker wou bereik, om hulle maar hul sin te gee. Al wat nodig was, was 
om van onder vir hulle aan te dui op watter plek ons wou kampeer. Dit is dieselfde 
plek waar Louis Trichardt 100 jaar gelede met Kerstyd sy kamp opgeslaan het en 
dit is van onder die berg maklik aan te dui omdat die uitgrawing wat die Trekkers 
in die krans vir hul wapad gemaak het, duidelik oor hierdie groot afstand te sien 
is. Hierdie uitgrawing is trouens een van die sleutels tot vasstelling van die hele 
roete die berg af, soos lesers later sal opmerk. 

Die paadjie wat ons gevolg het is baie korter as die Trichardtpad maar ook, 


Op party plekke, baie steiler en dis lastig om deur twee van die klowe te kom. Dis 
nog 'n raaisel hoe ons die perde deur die boonste kloof gekry het. Alleen met goed 
geleerde diere soos die twee wat ons had, was so iets moontlik. Dit het trouens 'n 
idee gegee van hoe moeilik Trichardt en sy mense dit moet gehad het om vir hulle 


'n weg te baan deur die digte bos. Ons het byna sononder ons kampplek bereik, 


namelik aan die voet van wat Trichardt ,die eerste steilte” noem, sowat sewe-, 

agthonderd tree van die kruin van die berg en 'n vyftig tree van die eerste 
uitgrawing, wat van die laeveld sigbaar is. 
Nadat ons inderhaas die inwendige mens versterk het, is 'n aanvang gemaak 


met voorbereidsels vir die nag. Ons sou onder die blote hemel slaap. Dit was buite 
t 
ie nodige verwarming 


it 


die kwessie om 'n tent mee te bring en iedereen had maar twee komberse. As di 


maar nie reent nie dan gaan dit nog. 'n Groot vuur het d 


verskaf en gehelp om die eerste ure van die nag om te kry, want anders duur d 


tog te lank, selfs vir mense wat moeg is. Toe ons eindelik onder die skrale 


bedekkings en op die harde grond inkruip was dit nie lank nie of die berg was toe 


onder 'n d 
Kan noem 


opgeteken 


igte, gelukkig tot nog toe droë, mis—as mens tenminste so iets droog 
. Ons was gedagtig aan Trichardt se woorde, wat hy in sy Dagboek 
het: ,de bergh viel eensklaps onder mis.” In hierdie tyd van die jaar is 


dit feitlik 'n uitsondering as daar Snags en smorens nie mis op die berg is nie. Ons 


het darem 


geslaap, maar iets oor middernag was ons verplig om alle beddegoed 


op te pak en saam met die kos, sement, kameras ens. onder die beskikbare seil 
te plaas. Daar was weerlig en spoedig was die donder hoorbaar, terwyl die wind bo 
deur die bergkranse loei. 'n Paar groot druppels begin val. Dit sou nie gaan om 
beddegoed en kos te laat nat reent nie. Die vuur word aangestook en ons het die 
res van die nag deurgebring met gesels, pret maak, Sing en so nou en dan indut. 
ie he 


Die reën het eintlik nooit gekom nie, ofskoon dit d e nag kort-kort effens 


gedrup het. Dit spreek vanself dat daar die nag heel weinig geslaap is. Mens het 


so die gevoel gekry dat dit goed is om bietjie ongemak uit te staan. Dit was mos 
ook nie 'n plesiertog nie, maar 'n ernstige saak en die mense terwille van wie se 


nagedagtenis ons daar was, het hier werklik swaar gekry. 'n Vyftig tree van hierdie 


plek het hulle inderdaad baie reën ondervind. Toe die oggend aanbreek was die 
mis nog d 
10 en 11 


Soos tevore vermeld vorm die uitgrawing onderkant ,die eerste steilte” die 


aar en ons moes die steilte tot Do uitklim in die mis, wat gelukkig tussen 
uur opgeklaar het. 


sleutel tot die roete. Bereik mens hierdie plek en hy kyk na die bergtop dan sien 


hy maar net een moontlike pad—of liewer roete, want van 'n pad kan hier geen 


sprake wees nie—na boontoe. Kyk hy na ondertoe van hierdie punt dan sien 


hy ook maar net een moontlike pad, al oor, wat Trichardt noem ,die middel rug.” 
Hierby gaan 'n foto van die uitgrawing (ITIlus. 1). Die twee mensefigure gee 'n 


denkbeeld van hoe dit steil na ondertoe afloop, terwyl links duidelik die klipbank te 


sien is waarvan die klippe losgekap en na regs verskuif en opgestapel is om die 

SKuinste op te vul sodat die waens daarlangs kon gaan. In die honderd jaar, wat 
sedertdien verloop is, het die grond, wat vermoedelik tussen die klippe in en bo 
oor geplaas is natuurlik weggespoel, sodat die bodem tans ongelyk is, ofskoon dit 
hier en daar nog begaanbaar is. Die pad het links by die boom verbygegaan en die 
steilte af na links geswaai, om dan op die rug daaronder weer na regs te draai. 
Wie na hierdie plek kyk kan geen twyfel hê nie dat dit die werk is van mensehande. 
Selfs die foto toon dit. Wat meer is, dit is klaarblyklik 'n uitgrawing vir 'n wapad; 
die wydte bewys dit. Die oorlewering wat by die kaffer sterk is, noem net een trek 
oor die berg en dit was die van Trichardt en die kaffers van die Sekororo-lokasie 
wys direk hierdie uitgrawing aan. Die roete kon vir niks anders gebruik gewees het 
nie. Die kaffers wat, oor die berg wil gaan, gebruik nog steeds dieselfde voetpad, 
wat hulle in Trichardt se tyd gevolg het, sowat 'n myl Suid hiervandaan. Redelike 


twyfel kan daar dus nie bestaan nie. Daar is ook geen ander plek waarlangs 'n 


Tlustr. 1 Die boonste uitgrawing. 

voertuig, Soos die kakebeenwaentjie van die trekkers, oor die eerste klipkrans 
onderkant die kruin kon oorgaan nie. 

Die tweede illustrasie toon die uitgrawing van dieselfde plek gesien maar in 
teenoorgestelde rigting. Hier kan die leser weer duidelik sien hoe die krans 


weggekap en 'n begaanbare pad gemaak is. Die kampplek is agter die hoogtetjie 


op die voorgrond en na links. Waar die mensefigure en die perde staan is die ingang 
tot die uitgrawing. Net agter die wal van die uitgrawing, na regs, is die plek waar 
Trichardt en sy mense met Kersmis gekampeer het. Dog daar kom ons later weer 


Op terug. Op die agtergrond is 'n swart stippellyn te sien. Daardie lyn dui die roete 


aan van die waens, waar hulle ,die eerste steilte” afgekom het. Daar is 'n baie klein 
nek op die horison wat op die foto maar net sigbaar is. In die middel van die nek 


is 'n rotsmassa wat van die plek waar die foto geneem is lyk soos 'n tand, maar 


inderdaad so groot soos 'n aansienlike huis is. Die waens het links van die 
rotsmassa afgekom. Effens benede die nek—sowat 'n vyftig tree—is drie 
rotsmassas wat soos drie pilare regop staan. Hierdie drie pilare lyk van digby 


natuurlik anders, maar vir wie die juiste plek soek waar die waens oor die kruin 
gekom het vorm hulle van ver 'n uitstekende wegwyser. Soos op die foto aangedui 
word het die roete onder by hierdie pilare verby gegaan, en daarvandaan reguit na 
benede gepeil, om die hoek van die houtbos weer effens skuins en dan weer reguit 


na onder na die ,eerste gelykte,” die plek waar ons kamp was en wat later weer 


aangedui sal word. Die houtbos, hier afgebeeld is ook 'n goeie wegwyser; mens 


kan dit trouens van die laeveld af sien net soos mens die uitgrawing in die krans 


van ver af kan sien. 


III DIE TREKKERS VASGEKEER. 


Ons het die hoogte, wat op Illustrasie No. 2 met die stippellyn aangedui 
word, uitgeklim en so die plek gevind waar die agterwiele van die waens uitgehaal 
en die agteras op 'n boomtak wat aan die langwa geheg was, geplaas is, om dit so 
af te sleep. Carolus Trichardt het in 'n verklaring wat hy jare later dienaangaande 
gemaak het, vertel dat net vier osse ingespan is (sien inleiding tot die Dagboek). 
Dieselfde Carolus Trichardt het aan mnr. Johan Coetzee, wat hom goed geken het, 


vertel dat hulle nie die osse heel bo voor die waens ingespan het nie. Daarvoor 


was dit te steil. Die waens is die eerste entjie met rieme neergelaat en die osse 
eers 'n entjie ondertoe voorgespan. Dit sal dan wees sowat onderkant die drie 


HE 


pilare hierbo aangedui. Voorts is die sterte van die agterosse aan die wa vasgemaak 
en die van die voorste twee aan die beul van die wa, uit vrees dat die osse anders 
sou val. 

Ten einde die trekkers te volg oor hul pad van bo op die berg, is dit wenslik 
om hier net kortliks te wys op wat dit voorafgegaan het. Die trek het bestaan uit 
die volgende hoofpersone: Louis Trichardt en sy vrou Martha; hulle seun Carolus, 
wat dit soms vir sy vader baie lastig gemaak het. Hy was kortgebonde, gou beledig 
en bietjie onverdraagsaam. Van sy vrou Cornelia beduie Trichardt dat ,sy van die 
hoender se stuitjie gevreet het,” m.a.w. 'n verkeerde entjie mens. Hulle had twee 
klein kinders. Dan was daar nog kinders van Louis, namelik Pieta, 'n staatmaker- 


seun, Louis Goestav, Jeremias en Anna. Vervolgens kom die gesin van Jan en 


Illustr. 2 Die boonste uitgrawing met die bergkruin op die agtergrond. 
Die stippellyn toon die roete aan. 


Breggie Pretorius met hul twee kinders. Jan was die eiewyse persoon, wat telkens 
Sy eie pad wil kies en dit ook halfpad die berg af gedoen het totdat hy op die ou 
end hulp van Trichardt nodig had. Die geselskap van die wed. Scheepers het 
bestaan uit haarself en haar kinders Cornelis, Kootjie, Gert, Gideon en Hanna. 

Hans Strydom se gesin het bestaan uit homself en Willem, Isaak, Saartjie en 'n 
jong suster, benewens Gys van der Sant, 'n stiefseun. Nog 'n gesin was die van 
Hendrik en Geere Botha, met Frederik 'n jong broer en 'n jong suster en Diederik 
en Hendrina Bezuidenhout, stiefkinders. Daniel Pefier was die bejaarde onderwyser. 
Dan was daar die bastergesin van Albach, van wie veronderstel word dat hy van 


Frans-Duitse afkoms was, maar wat homself Fransman genoem het. Sy vrou was 


Lena en hul kinders, deur Trichardt in sy aantekeninge genoem die ,basterd kinders 


van Albach,” was Louw, Isaak, Katryn, Lalie en Marie. Hulle het hul eenkant gehou. 


Hierby het nog gekom Anthonie en Lourins, soos Trichardt hulle genoem het. Hulle 


was twee Portugese soldate wat na Soutpansberg gekom het om Trichardt na 
Delagoabaai te vergesel. 

Al langs die Olifantsrivier, destyds by Trichardt bekend onder sy kaffermnaam 
as die Baloela, het die trek gegaan. Die bedoeling was om die berg deur te gaan 


waar die rivier deurvloei. Nou en dan word die grond op die wal onbegaanbaar en 


dan moes 'n drif gesoek word om die rigting van die rivier aan die ander oewer te 


volg, totdat dit daar weer te nou word, om dan weer deur die rivier te trek. Die 
getal driwwe het dertien beloop, voordat die trekkers hulle in die noute van die 
poort vasgekeer gevind het. Toe moes dit 'n ent terug en nog driemaal deur die 


rivier. 


Op die 3de November 1837 tref ons die trek van Trichardt aan in die vallei 
van die Olifantsrivier. Die dag tevore het Pieta Trichardt 'n tsetsevlieg gesien; daar 
moes dus gehaas word om deur die berg te kom waar die rivier deurloop. Carolus 
had dan tevore tot digby die poort gegaan en die rivier deur die poort aan die 
anderkant van die berg gesien. Hy rapporteer dus dat hulle die poort kon deurgaan. 
Dog hy het inderdaad maar halwe werk verrig. Trichardt en Jan Pretorius het ook 


gaan kyk en bevind dat Carolus by die verkeerde plek omgedraai het en dat die 
rivier nie daar deur loop nie. Hulle ry verder af en kom spoedig tot die ontdekking 
dat die poort waar die Olifantsrivier deurloop te smal is vir waens. Die aand word 
dit Carolus so effens verwyt, want deur sy optimisme sit die trek nou op 'n plek 
waar die mense kans het om deur die tsetse al hul vee te verloor. 

Allerhande planne word nou beraam om uit die moeilikheid te kom en die 
oue Botha was die eerste wat die saak, van bo oor die berg te gaan, aanroer. Die 


4de Nov. het hy en Pieta gaan kyk na die nek wat hy gesien het, maar Pieta 


rapporteer die volgende dag dat hul geen plek kan kry waar 'n wa die berg opgetrek 


kan word nie, dat die mis op die berg was sodat hulle nie die anderkant af kon sien 

nie. Botha meen egter dat die waens uitmekaar gehaal kan word en hulle so 
Stuksgewyse die berg op gebring kan word. Later vertel die oubaas dat hy drie 
plekke gekry het waar die waens op kan, maar dat hy nie kans sien om waens of 
vee die anderkant af te kry nie, want dis éne krans daar. 


Die teenstrydige rapporte van Pieta en Botha gee aanleiding tot 'n 


woordetwis tussen Jan Pretorius en Louis Trichardt en die volgende dag gaan Botha 


en Louw Albach na ,die nek” om na 'n pad te soek. Intussen word 'n skof 
teruggetrek ,om uit die te kom.” Botha en Louw rapporteer dat hul nie oor die nek 
kan gaan nie. 


Dinsdag, 7 November, het Trichardt en sy seun Carolus self gaan soek na 


'n pad vir die waens, of selfs maar vir die vee. Sake namelik so ernstig geword dat 
daar al sprake was van die maar in die steek te laat en die reis na Delagoabaai 
tevoet onderneem. Dog Trichardt en Carolus vaar beter as die en vind inderdaad 
'n plek waar die waens langs kon gaan as daar 'n pad gemaak word. Aan die 
anderkant van die berg, d.w.s. aan die oostekant vind hulle ook 'n plek waar 'n wa 


nouliks deur kan gaan, maar waar met bietjie moeite 'n pad gemaak kan word. Die 


aand is dan ook besluit om aan die padmaak te gaan en op die de het almal saam 


begin werk. Trichardt was egter nog nie heeltemal oortuig nie en hy stel aan 
Pretorius voor om vorentoe te gaan kyk. Jan Pretorius begin toe kla. Hy vind die 


werk van padmaak te swaar en wil 'n ander plan vind. Trichardt stem toe dat dit 


swaar werk is maar wys daarop dat daar geen ander kans is nie. Toe hulle by die 


padwerkers terugkeer was laasgenoemdes die ,eerste steilte” byna uit. Trichardt 
swig tog vir Pretorius en besluit word dat laasgenoemde en Botha nog 'n keer sal 


gaan pad soek. 


Hulle het egter nie met die vroue gereken nie. Dié was begryplikerwyse 
ontevrede dat hulle die padmaak laat het en wou veral nie daaraan dink dat die 
waens agtergelaat word nie. Woensdag trek almal op tot net onder die berg waar 
gras en water vir die vee is. Die volgende dag hou Pieta vol dat Jan Pretorius en 
Botha se soektog tevergeefs is en dan besluit Trichardt, ongetwyfeld tot groot 


voldoening van die vroue om weer aan die pad te werk. Pretorius en Botha kom 


ook die volgende dag onverrigtersake terug, maar hul wil weer gaan soek. Daar is 
weer stryery. ,Wat help dit om te soek na wat ons weet dat ons dit nie sal vind 


nie?” vra Trichardt en beduie dat dit is om maar die pad te maak. Die aand vorder 


die padmakers dan ook tot deur die bos en Saterdagoggend het hulle klippe uit pad 

gerol, sodat hulle die aand met hul 18-tal werkers die ,boshoogte” baasgeraak het. 
Maandag 13 Nov. is die werk hervat. 

Dinsdag begin die trek die berg op. Die aand was vier waens op ,die eerste 
hoogte.” jan Pretorius het met 'n dwarstrekkerigheid wat hom deur die hele trek 
gekenmerk het, besluit dat hy en Botha hulle waens op eie houtjie sou uitbring. 
Hulle span voor die ander in. Hul gesamentlike spanne, 20 osse, sou eers Jan se 


wa uittrek tot ,omtrent die helfte van die berg” en die namiddag sou hulle Botha 


se wa haal. Trichardt was egter skepties en beduie dat hulle bly kan wees as hulle 


een wa tot by die fontein bring. Dit was dan ook so. Toe Jan se wa digby die fontein 


kom was dit te laat om Botha s'n te gaan haal. Dit was Dinsdag, die 14de. Dit was 


nie voor Vrydag nie dat Botha se wa tot by die fontein gekom het en toe was dit 


Trichardt wat daarvoor gesorg het. Intussen het Pretorius gebruik gemaak van die 
pad waarvan die maak vir hom dan te veel werk was en daarby het hulle Botha se 
wa in die pad laat staan sodat dit vir die ander moeilik was om verby te kom. Toe 
hyself veilig aangekom het, het hy hom eenvoudig nie oor Botha bekommer nie. 
In ieder geval was die waens op Vrydag, 17 November, almal by die fontein. 
Hierdie fontein het van die kaffers sedert die trek van Trichardt die naam 


gekry van Lebese-fontein, of Lebies-fontein. Dis heel begryplik dat hier bedoel word 


Louisfontein. Daar is vandag selfs Afrikaanssprekendes wat die naam Louis 


uitspreek Lewies en die neiging by die kaffer is om van die ,W” 'n ,D” te maakt dus 


Lebies. Hierdie fontein is vandag nog daar te sien en hy loop nog sterk. Ons 


OO 


eselskap het dit tot daar gebring van bo op die berg. 
Van die 17de November af is, net wanneer die weer dit toegelaat het, 


OO 


ereeld aan die pad verder boontoe gewerk en dit was eers op 27 November dat 
dit moontlik geword het om twee waens op ,die kliphoogte” te bring, Die 28ste is 


die ander waens oor die hoogte gebring en die dag daarna, d.w.s. Woensdag 29 
November is 'n begin gemaak met die pad oor ,die groen hoogte.” Die Donderdag 
is die waens tot op die groen hoogte gebring. Trichardt beduie dat dit ,met veel 


moeite” gebeur het ,wand de grond was nat geregend.” 


Hierdie dertien dae was dae van moeilikhede en sorg. ,Ons schapen en 


bokken vrekte tegen de berg,” sê Trichardt in sy dagboek. Weer word planne 


gemaak om die waens daar te laat en met die vee weg te kom. Leeus en luiperds 
het baie lastig begin word en verwoesting onder die vee aangerig. Kort-kort word 


die trekkers deur reën oorval, sodat hul soms nie eens kon vuurmaak nie. Die 


fonteinwater was blykbaar nie genoeg nie en die vee moes onder die berg bly. 'n 

Leuen wat klein Albach kom vertel het van siekte onder die beeste bring byna 


wanhoop en planne word gemaak om maar so gou moontlik met die vee daar weg 
te kom. Nogeens word die idee geopper om die waens maar te laat bly. Een wou 
selfs van sy wa 'n kar maak, want die vervoer van kruit en lood was 'n vername 
konsiderasie. 

Trichardt teken omtrent die situasie in.sy Dagboek op: ,Wij was in de 


grootste vergelegentheid van de wereld; en had de hoop bijna opgegeven. Maar 


mijn gedagten heb laate gaan, zei ik, ik hoop de Alle Magtige zal het ten beste 
schikken voor ons; wat hij doet is wel gedaan.” En toe bekend word dat klein Albach 


'n leuen vertel het, roep hy uit ,IK was verheug dat het een leugen was.” 


Maar die trek is eindelik bo op die berg. Mens kan jou voorstel met watter 


gretigheid iedereen tot op die naaste kruin moes geklim het om 'n pad na benede 
te soek. Die moeilikhede van die afgelope maand het iedereen ongeduldig en 


prikkelbaar gemaak. Kon dit ook anders? 


IV GEDENKTEKEN OPGERIG. 


Het dit moeilik gegaan om van die Weste bo op die berg te kom, groter 


moeilikhede wag die trekkers om vandaar die Oostelike helling af te kom na die 


laeveld, wat hom soos 'n oneindige vlakte van hier tot in die wasige newel van 'n 
onsigbare horison uitstrek. Mens kan jou dit voorstel hoe Trichardt gemeen het dat 
daar, waar die gesigseinder met die lug een word, die see lê en daar die fort van 


Delagoabaai, waar hy 'n hawe van veiligheid sou vind. 


Hy het hom oor die afstand vergis. 
Dit is 'n ski 


kruin van die berg, ongeveer waar die trekkers beland het, sien mens in Noord- 


deragtige toneel wat hom hier voor die oog ontplooi. Van die 


noordwestelike rigting 'n hoë piek, Mahoghoela genoem, sowat 5,900 voet hoog. 


'n Blik na die Suidooste toon, op ongeveer dieselfde afstand nog 'n piek, Ngopelle, 


'n goeie BOO voet laer as eersgenoemde, maar vanweë sy vorm indrukwekkender. 


'n Bietjie nader is 'n soort van saalnek wat van bo tot byna onder met digte bosse 
begroei is. Vlak voor ons loop etlike bergrugge af, tipies van die Drakensberg- 
formasie. Op 'n afstand van sewe honderd tree is 'n kransrif, wat soos 'n bank 


feitlik die hele lengte van die berg loop. Onmiddellik daaronder begin, tussen die 


rugge wat na benede daal, digte bosklowe waarvan party, selfs na die 


winterdroogte, lopende water het. Hierdie lang rugge loop uit op nog 'n ry kranse, 

aansienlik laer af en daaronder is opnuut bosklowe. Dis 'n verruklike toneel, maar 


skrikwekkend vir wie mog dink om daar sonder 'n gemaakte pad met 'n trek waens 
af te kom. 

Die berg eindig op 'n vlakte wat van hierdie hoogte gesien soos 'n tafel lyk. 
In die verte, in Oostelike rigting, verhef uit die vlakte hulle, soos rotse uit die see, 
die eienaardige koppe, bekend as die ,Dukes,” naby Mica-halte. Ten Noord-ooste 


is die bekende Murchison-heuwels. Vlak benede en effens links vertoon Lorrainkop 


hom, maar hy lyk van hier soos 'n klein heuweltdie. Ver in Suid-oostelike rigting 
toon 'n donker streep, waar die Olifantsrivier oor die vlakte vloei en nog verder in 
dieselfde rigting is die ,hoek van de Berg” wat Trichardt in sy aantekeninge noem, 


digby wat vandag bekend is as Klaserie-stasie. Vlak benede toon 'n klein donker 


streep waar die Maroelaspruit loop, dieselfde spruit wat gedeeltelik gevoed word 


deur Trichardt se waterval, hierna genoem. 


Hier bo op die berg het ons 'n geskikte klip uitgesoek, feitlik op die hoogste 
punt waar die waens oorgegaan het. Ons het 'n groot kwartsrots gevind en met 


hamers en beitels dit bewerk sodat dit vatplek vir sement en sand sou bied en hier 
het mnr. Johan Coetzee en skrywer, bygestaan deur die ander, ons gedenkplaat 
opgesit, ter nagedagtenis aan die stoere baanbrekers, wie se moed en 
vasberadenheid moontlik gemaak het wat vir ons vandag nog tot verbasing strek; 


manne en vroue wat in die nastrewe van hul vryheidsideaal die weg gebaan het vir 


in nageslag; wat getoon het hoe die onmoontlike moontlik kan word deur volharding 
en moed. Mag hulle, wat na ons op die plek kom en hierdie eenvoudige gedenkplaat 
aanskou, net soos ons, onder die diepe indruk kom van die drama wat gedeeltelik 


op hierdie plek afgespeel is. Mag hulle eweneens vervul word met trots oor wat 


volksgenote van 'n eeu gelede volbring het en mag hierdie gedenksteen dien om 


nog menige Afrikaner wat die moeite wil doen om hierheen te kom, die bevrediging 


te verskaf dat hy weet dat hy op die regte plek uitgekom het, wanneer hy daar 


lees:— 


OP HIERDE PLEK IS 
LOUIS TRICHARDT 
EN SY MENSE OOR 

2 Nov. 1837-—S Feb. 1838. 


HE 


OEPIERDIEPLER IE 


Ed IERE 


EN BY MER EER 


ey 


NET ) EERAgaR Eis 


Tllustr. 3 Die Bronsplaat. 


Die bronsplaat is ongeveer 10 by 15 duim groot, ten minste wat van hom 
sigbaar is. Die letters staan sowat 'n kwartduim in relief uit op 'n skurwe 
agtergrond. Die datums dui aan die tyd vandat begin is met die trek die berg op 
aan die Westekant, totdat die mense op die vlakte onderkant Lorrainkop met al hul 
waens die tog oor die vlakte sou begin. 

Ons geselskap, wat ons vir die gedenkteken verantwoordelik gemaak het, 
is dank verskuldig aan dr. Gustav Preller, wat as redakteur van die Dagboek van 
Trichardt die bewoording vir die bronsplaat opgestel het en skrywer is veral dank 
verskuldig aan mnr. du Plessis van die City Engineering Works, Pretoria, vir advies 
betreffende die plaat self en vir sy bemiddeling wat oorsaak was dat sy firma ons 
die gietwerk, na die model hom verskaf, sowel as die metaal geskenk het. Toe hy 
van ons voorneme hoor het hy dadelik gesê dat dit 'n saak is waar hy voor voel en 
graag 'n bydrae sou wil doen 

.Die plek waar begin is met die waens na benede te neem, is sowat tien tot 
vyftien tree regs van die rots waarop die gedenkplaat is. Wie die pad van onder 
volg, Soos dit aangedui is, behoort geen moeite te ondervind om die steen te sien 
nie, mits hy in die nek, waar die rotsmassa in die midde van staan, die gleuf aan 
die linkerkant volg tot by die gelykte en dan na regs kyk wanneer hy bo kom. Die 
Steen front Wes, omdat dit die oostelik rigting aandui vir wie die opskrif lees, die 
rigting dus wat Trichardt gevolg het. 

Laat ons nou weer die Dagboek volg. Op Vrydag Desember teken Trichardt 


op dat hulle gaan soek het na 'n pad om die waens af te kry. Eers is hulle na die 

pad wat Jan Pretorius dan gekry het, maar die vind hul onmoontlik om selfs maar 
'n stuk van 'n wa daar af te kry. Toe sou hul gaan kyk na die roete wat Trichardt 
en Carolus gesien het, maar Botha beduie dat daar 'n klipbank is waar hulle nie af 
kan kom nie (Dit moet die krans wees waar eindelik die uitgrawing gemaak is). Jan 
kom toe met 'n ander plan. Hulle moes gaan kyk of hul by die kaffervoetpaadjie 
kon afkom. So gesê, so gedaan en Jan beduie dat hulle die waens uitmekaar kan 
haal en stuksgewyse daar af bring en onderkant die steilte weer inmekaar sit. 
Trichardt voer aan dat mens beswaarlik selfs sonder 'n drag daar af kan gaan; hoe 
sal hul dan nog die buik en lere van die wa daar af kry! Die argument het blykbaar 
vir die oomblik daar gebly, want Trichardt beduie dat Botha hom die aand nog aan 


TIlustr. 4 Die Gedenkteken. 


Jan se kant geskaar het. Hy het beweer dat twee man een stel van twee wiele daar 
deur kon kry. Trichardt het hom blykbaar geërg hieroor. 

,Iwee man kan skaars een wiel daar af bring. Maar wat help dit om nou hier 
te redeneer oor wat een man dink. Mêre gaan die laaste een van ons kyk sodat 
iedereen kan sien. Dan kan ons besluit wat om te doen. Anders sal dit so gaan dat 
as die een se wa deur is, dan help hy net soveel as hy wil om die ander se wa deur 


1 


te kry, maar nie soveel as wat hy kan nie,” en hy voeg daar 'n skerp skimpskoot 
OD Pretorius by, wat vir Botha so in die steek gelaat het teen die berg op, sodat 
Trichardt self met sy osse feitlik agt waens moes optrek, terwyl Botha [Pretorius] 
wat al bo was niks te doen het nie. ,Die tyd het aangebreek,” sê hy, ,dat ons vooraf 
afspreek wat ons gaan doen.” 

Onder al hierdie argumente het die vroue hulle bekommer oor die waens. 
Herhaaldelik het die manne gepraat van die waens te laat agterbly. Dit sou hulle 
nie verdra nie. Dit mog nie. Daar is mos klein kinders ook; en wat van al die goed! 
Hulle het die dag self gaan rondsoek na 'n geskikte plek. Die aand kom hulle dan 
ook met 'n plan voor die dag. Mevr. Trichardt, mevr. Scheepers en mevr. Jan 
Pretorius vertel dat hulle 'n plek gekry het waar die waens af kan kom, as die 


manne maar net bietjie wil werk. (Seker ook weer 'n skimpskoot op Pretorius en 


Tllustr. 5 Die Boonste Steilte. 

Botha). Daar moes 'n pad gemaak word en hulle sou die plek die volgende dag 


aanwys. 

Die volgende dag was die berg egter, soos gewoonlik soggends die geval is, 
toe onder die mis en die vrouens kon die plek nie vind nie. Maar die oue Strydom 
het dit gekry. Trichardt, Pretorius en Botha is nog eers na die kaffervoetpad, 
volgens afspraak. Trichardt wou Botha blykbaar oortuig. Almal sou eers mee, maar 


Botha meen dat net hulle drie genoeg is. Toe hulle op die kruin kom waar die 


voetpad bo uitkom, begin Pretorius te beduie. Trichardt bly stil om te hoor wat 
Botha sou sê, maar die oubaas bly doodstil. Naderhand is hulle die kaffervoetpad 


af. Onder die steilte sê Trichardt dat hy nog nie kans sien om selfs 'n agterwiel hier 
deur te bring nie. Hy wag weer op Botha se opinie, maar die bly nog maar stil. Toe 
Trichardt hom eindelik reguit vra antwoord hy dat hy nie een wiel sal deurkry nie. 
Van hierdie oomblik af het Botha blykbaar niks meer oor die pad te beduie gehad 
nie en maar besluit om Trichardt te volg. 


Toe Jan dit hoor, uiter hy die vroom wens dat daar rens 'n krans mog wees 


waar hy die waens (vermoedelik met die trekrieme) kon laat afsak. Toe kry hy 
skielik weer 'n ander idee. ,Daar kom 'n groenstreep af” sê hy; ,kom ons gaan daar 


kyk.” Trichardt het nie lus nie en stel voor om eers 'n pypie op te steek en later sê 


hy dat hulle eers na die houtboskloof—laer die berg af waar hulle deur sou moet 


gaan indien hulle die vrouens se pad volg—moet gaan kyk. Wat help dit anders om 


'n pad van die eerste steilte af te kry as hulle later en laer af nie kon deurgaan nie. 
Botha [Pretorius] was al deur die boskloof en Trichardt vra hom uit 
daaromtrent. Sy antwoord was dat as hy nie 'n wolwepaadjie daar gevind het nie, 


hy nooit deur die bos sou gekom het nie. 'n Bok, sê hy, sou mens alleen daar kon 


deurkry as jy 'n riem om sy horings bind. Dit moes dan beteken dat daar vir waens 
en grootvee nie kans is om deur te kom nie. 


Maar Trichardt was nie so liggelowig nie. Self gaan kyk is oortuig wees. 


V JAN PRETORIUS KOPPIG,. 


By die boskloof aangekom vind Trichardt dat daar ,als wij werken WOUW, 
twee driften gemaak kon worden!” Die leser moet hier let op sy woorde. Daar is op 
hierdie plek maar een spruit wat hulle deur moes gaan, d.ws. net voor hulle by die 
boskloof kom. Hierdie woorde kan beteken dat hulle ,op twee plekke 'n drif kon 
maak,” d.w.s. dat hulle 'n keuse van twee plekke had. Die waterval is 'n klein entjie 

verder as die twee plekke waar 'n drif gemaak kon word. Ons kom later op hierdie 
kwessie terug. 

Waar Jan Pretorius dan kastig die ,wolwepaadjie” gevind het, vind Trichardt 
dat daar 'n wapad te make was, soos die hart dit maar kon begeer en wat meer is, 
al die vee kon daardeur gejaag word, selfs sonder 'n pad te maak. Dis dus duidelik 


dat Jan Pretorius alles in sy vermoë wou doen om hulle tot sy sienswyse te bekeer. 


Was dit pure eiewysheid en koppigheid” Trichardt laat hom baie ondubbelsinnig 
daaroor uit. Hy skryf :— 


“IK liet mijn gedagten gaan waar om de man dus liegen moes, wat hem 


daar toe vergte; maar vond niets daar hij het onnodig had, als dat hi] een slapheid 
aan de andere doen wouw om de kaffers pad af te gaan, of waar hij met zij 
verkeerde sijnstima (sisteem) heen wil, ons van malkander te maken, dat hij baas 
over die bij hem zijnde ken wesen, (en) ik mijn nie ken verwennen te doen wat hij 
wil of goed keur.” 


Dit word toe tyd om terug te gaan na die waens. Pretorius wil dat hulle oor 


die krans moet gaan (blykbaar waar die kafferpaadjie oor loop), maar Trichardt 
meen dat die terugtog oor die ,middel rug” moet gaan om te sien hoe dit is, want 
Jan het ook daarvan gesê dat dit onmoontlik is en na sy ondervinding van so pas, 
kan hy Jan mos nie meer glo nie. 


Die Saterdag het Carolus en Strydom ook gaan kyk na die pad wat die vroue 


aangewys het en hulle rapport is dat hulle byna nie die agterwiele sal hoef uit te 
haal nie en dat daar hoegenaamd geen skuinste in die pad is nie. 

Ons moet hier onderskeid maak tussen die woorde steilte en skuinste. Met 
skuinste word in die Dagboek klaarblyklik bedoel 'n helling waar die wa in die 


dwarste moes oorgaan, d.w.s. sodat die linker voor- en agterwiel hoër is as die 


regter voor-en agterwiel, of andersom. By 'n steilte weer bly die agterwiele 


horisontaal gelyk in verhouding tot mekaar en die voorwiele eweneens horisontaal 
gelyk met mekaar. Met ander woorde op in steilte is die wa oor sy lengte nie 


horisontaal nie maar op die dwarste wel en op 'n skuinste is hy oor sy dwarste nie 


horisontaal nie. Om dit nog duideliker uit te druk; 'n wa val gouer om op 'n skuinste 


as op 'n steilte. Die plek waaroor Carolus en Strydom dit hier het is steil genoeg 


maar nie skuins nie. 


Sondag 3 Desember kondig Jan Pretorius aan dat hy sy wa by die 


kaffervoetpad sal afdra, d.w.s. eers uitmekaar haal en stuksgewyse afdra. Jan 


Pretorius, (dit moet hier bygevoeg word) was volgens die oorlewering, 'n man met 

groot liggaamskrag. Trichardt, Botha, Strydom en Albach besluit dat hulle 'n pad 


sal maak waar hulle die waens die eerste steilte kon afkry deur die agterwiele uit 


te haal en die agteras op 'n tak af te sleep. Dit sou met die ,hande of osse gebeur.” 
Maandag is Jan dan ook weg na sy kaffervoetpad en die ander begin aan hulle pad 


werk. Die aand was die pad al oor die helfte klaar, terwyl Jan op sy plek besig was 


om eers sy goed af te dra. Met die padmaak, so vertel Trichardt, en toe hulle baie 
moeg geword het van klippe uit die pad te rol, word bietjie uitgerus en 'n pypie 


opgesteek en toe kom Jan se houding ter sprake. 


,Ek kan nie uitvind nie,” sê Trichardt, ,waarom Jan dan sy wa die berg wil 


afdra terwyl mens dit kan afsleep.” 


,Hy sê dat hy jammer is vir sy osse,” sê Albach, ,want hulle moet nog sy 
wa deur die boskloof trek.” 
Mel,” sê Trichardt, ,ek verbeel my dat ek 'n gek sou wees om my wa te 


dra as my osse dit kan sleep. As hy vir sy osse jammer is, sien ek nie waarom ek 


my waens ook moet dra nie.” 

Die volgende oggend lê die mis weer op die berg, sodat hulle eers laat die 
padmaak kon hervat en die aand was hulle nog nie klaar daarmee nie. Die dag 
daarna, Woensdag 6 Desember, was dit weer so, maar die aand kon Trichardt 
opteken dat die pad op 100 tree na klaar was en op Donderdag skryf hy dat die 


pad voltooi was, d.w.s. tot by die krans of klipbank waar die uitgrawing later 


gemaak sou word. Hulle neem hul voor om binne twee dae al die waens daar af te 
bring en, blykbaar met 'n bietjie leedvermaak voeg Trichardt daarby dat Jan op die 


vyfde dag sy goedere en wa nog nie by die kafferpaadjie oor die krans het nie. Hy 


skryf dat dit bo verwagting gegaan het. Hulle het die agterwiele uitgehaal en 'n tak 
onder die as laat sleep, sodat die boute nie kon vashaak of afbreek nie. 
Die illustrasie No. 6 toon, met uitsondering van sowat nog 'n honderd tree 


of iets meer, die skof wat die pakwa die namiddag afgelê het en die swart stippellyn 


dui die roete aan. Die ontbrekende gedeelte moet by die voorgrond kom. Mnr. 
Malan is links onder op die foto te sien. Hy wys met sy regterhand na waar die 


roete effens 'n draai maak. Die foto is teen die steilte op geneem, sodat, om die 


hele roete daarop te kry, die kamera baie skuins gehou moes word. Bygevolg 


vertoon die foto by lange na nie hoe steil die opdraande is nie. Illustrasie No. 5 


toon dit egter wel duidelik. Dit stel voor die ergste steilte, net onderkant die drie 

voornoemde pilare (een van hulle is trouens net sigbaar in die boonste hoek regs 
van Illustrasie No. 5, en op TIlustrasie 6 is hul aldrie weer te sien.) 
Die Vrydag was die mis so dik op die berg dat hul die hele dag niks kon 


uitvoer met die waens nie en die nag reën dit ook nog en Saterdag reën dit tot 


Tllustr. 6 


middag. Daarna is egter 'n begin gemaak met die waens. Trichardt se pakwa kom 
die eerste aan die beurt. 

Dit het ons 'n beskamende lang tyd geneem om hierdie afstand boontoe af 
te lê en byna net so lank gevat om weer daar af te kom. Dit is moeilik om te 
beskryf hoe uiters interessant hierdie afstand is. Daar is reeds op gewys dat as 
mens by die uitgrawing staan, hy dadelik hierdie roete uitsoek as die enigste wat 
vandaar moontlik is. Die interessante lê hierin dat wanneer mens dit langsaam 
uitklim iedere stap vorentoe bevestiging van die eerste indruk bring. Daar is 


duidelik 'n weg gebaan; geen straatweg nie, maar die grootste klippe is uit die pad 

gerol en 'n gang gelaat wat net wyd genoeg is vir 'n wa en waar die grond ongelyk 
was, of waar trappe in die klippe voorgekom het, daar is los klippe netjies gepak 
sodat die voorste wiele en die tak waar die langwa en agteras op rus daar goed oor 
heen kon gaan. Wie noukeurig oplet kan hierdie opgepakte klippe nog goed sien. 
Ook hier kan geen twyfel aan die regte pad wees nie. Soms ontstaan die vraag 
wel: sou hul hierdie of daardie kant van hierdie groot klip gegaan het? 'n Weinig 
ondersoek bring gou die antwoord. 

Heel bo, ongeveer die plek wat op Illustrasie No. 5 aangedui word, is dit 
moontlik dat groot rotse van die kranse losgebreek het in die honderd jaar wat 
sedert verloop het. 'n Klein aardskok kon dit veroorsaak het. Selfs verwering kan 

TIlustr. 7 

verandering in honderd jaar aanbring. Dit moet die aanwesigheid van een of twee 


groterige klippe in die pad verklaar. 

In verband met die afbring van die pakwa verhaal Trichardt: ,Daar is in die 
berg 'n opdraande bult, waar ons weer die agterwiele sou insteek. Dit was teen die 
aand en ons gun ons toe nie die tyd nie: ons wou die wa daardeur laat sleep. Dit 
was te swaar en toe kom die wa teen 'n groot onregeerbare klip. Ons het die wa 


toe maar daar laat staan en die vier osse met die jukke laat uitklim (vermoedelik 
terug die berg op na die ander waens). Dit het knap gegaan, maar tog bo my 
verwagting. Ek had gedink dat geen ingespanne osse daar kon uitklim nie,” (d.w.s. 


met die jukke en al die steilte na bo op die berg, want die ander opdraande waar 


hy hier van praat is nie so danig steil nie en buitendien, wat moes die osse die nag 
iS). 


Die plek waar dit hier om gaan word aangedui in Tlustrasie No. 7. Die wit 


daar doen, terwyl die kamp bo op die berg 


stippellyn wat die steilte afkom na die donker bos in die middel, links, is die laaste 
gedeelte van die steilte wat aanhou van die kruin. Net by die donker bome is die 


grond amper gelyk en daar het Trichardt-hulle die agterwiele van die waens weer 
aangesit. (Dit was die kampplek van ons ekspedisie ook). Vandaar gaan dit deur 


'n droë lopie, tussen die donker bome links en die ligter bome regs en dan begin 


die klein opdraande soos die wit stippellyn aandui. Op die foto lyk dit nie na 'n 


opdraande nie, maar dit is dit wel. Dit is net in die lopie tussen die twee groepe 


bome waar die bewuste ,onregeerbare” klip is, wat deur Trichardt genoem word. 


Mens kan hom amper op die foto sien. Die stippellyn wat na die voorgrond toe 


uitloop toon die pad aan na die kampplek bokant die krans waar die uitgraving 
gemaak is; die foto is feitlik van die kampplek geneerm. Dis hier waar die trek 
Kersmis deurgebring het. 


VI DIE BOONSTE STEILIE AF. 


Op Maandag 11 Desember sou Trichardt die ander waens afbring, maar 
party van die osse was weg en Pieta en Diederik moes 'n wa tot op die ,pad” trek. 
Later is die pakwa verder gebring. In verband met die afbring van hierdie wa 
vermeld Trichardt dat hulle op 'n steilte die draai te kort gemaak het en 
die voorwiel het aan 'n klip vasgeraak. Toe moes die sleep (slee) wat 


agteraan die wa gesleep, en waarop die agterwiele vervoer is, losgemaak word en 


een van die voorwiele gerem. Die osse gaan aan die loop maar die wa kom gelukkig 

tot op die bestemde plek. Dit was te laat om nog 'n wa af te bring. Die volgende 


dag was die hele dag onweer en kon hulle niks doen nie en Woensdag is deurgebring 
met die vee te versorg, terwyl Trichardt self die tyd by die waens deurgebring het, 
want daar was twee van die jonger kinders siek. 

Toe Trichardt die aand sy aantekeninge maak, kon hy nie nalaat om jan 


Pretorius se posisie te vermeld nie. ,Jan,” sê hy, ,had sy wa op die agste dag nog 


nie heeltemal waar hy dit wou hê nie. Ek ag dit my geluk dat ek my nie deur Jan 


Pretorius laat ompraat het om my waens af te dra nie. Ek het bereken dat hy ses 


draers bymekaar kon maak en hy dra nou al sewe of agt dae. Ons sou vir agt 


waens tien draers bymekaar kon kry.” (Hier word natuurlik net die volwasse 


manspersone, wat nie te oud is nie, bygereken). ,Hoe lank sou ons nie gedra het 


nie en dan die onweer wat ons intussen had. Ons sou by mooi weer nie in 'n maand 


kon klaar kry nie en met onweer sou dit twee maande duur.” 


Dit was nie voor Vrydagmiddag nie dat die volgende wa afgesleep kon word. 


Dit was die wa van Carolus en dit het met moeite gepaard gegaan. Op een plek 


moes die agterwiele weer ingesteek” word en toe weer uitgehaal en die pad was 
SO nou dat daar geen staanplek was om aan die wiele te werk nie. Vermoedelik 


was die wa swaarder belaai as die vorige en was dit daarom vir die osse moeilik 


om dit—moontlik oor groot klippe—te sleep, sodat die wiele ingesit moes word. 
Verder het dit egter goed gegaan tot op ,die eerste bank.” Die aand begin dit weer 


reën. 

Dit was dieselfde dag dat Jan sy wa, nadat hy dit afgedra het tot op 'n seker 
plek, gereed had om die osse daarvoor te span, dus die tiende dag van sy arbeid. 
Jan het sy osse voor sy wa gespan en daar gaan dit. Trichardt het vermoedelik die 
spulletjie van êrens bo op die berg staan en bekyk—die meeste van sy waens was 
immers nog bo. Mens kan jou voorstel dat na al Jan se gesukkel, almal nuuskierig 
was om te sien hoe hy dit verder sou klaarspeel. Meteens vra Trichardt aan die 
wat saam met hom na die affêre staan en kyk het, waar Jan se wa dan nou is, 
want hy sien hom nie meer nie. Hy neem sy verkyker en bemerk toe dat die wa 
omgeslaan het, terwyl Jan, sy vrou en sy Boesmanbediendes besig is om die goed 


uit die omgevalle wa te pak. Voordat Trichardt-hulle met hul volgende wa onder 


was, had Jan syne weer ,op die been” soos Trichardt dit beskryf, en sy osse 


daarvoor gespan. Hy het egter net drie honderd tree verder gegaan, of die osse 


begin op die gras te gly en gaan daarop aan die hardloop. Die touleier, vir wie dit 
te warm begin word, spring voor weg, eenkant toe, die wa gaan oor 'n groot klip 

en daar lê dit vir 'n tweede keer. Hierdie keer was die tent stukkend. Jan moes die 


wa maar weer op sy wiele plaas en het toe 'n ent verder af gery. 
Saterdag, 16 Desember, was die weer so sleg dat niks gedaan kon word nie 
behalwe een wa in gereedheid bring vir die afsleep en takke te kap vir sleë vir al 


die ander waens. Sondag het Botha van die takke aangesleep, maar Trichardt 


berispe hom en sê dat hy homself ten enemale voorgeneem het om nie op Sondag 


te werk nie. 


Maandag is die takke aan die waens gebind en die aand was alles gereed 
vir die afsleep van die res van die waens. Dinsdag is Trichardt en Pieta se wa 


afgebring. Alles het goed gegaan totdat Trichardt se wa, wat baie swaar belaai was 


met kruit, lood, koeëls, sout en ysterwerk, teen 'n klipbank vasgestoot het. Dit 


was donker voordat dit los was, sodat hulle dit daar moes laat staan. Die kruitkis 


is met velle toegemaak uit vrees vir reën. Die aand het dit ook begin reën en die 


Kruitkis het die volgende oggend ,drie vingers” diep in die water gelê. Woensdag 


reën dit ook nog die heeldag. Donderdagnamiddag eers kon Botha se wa en 'n slee 


met goedere afgebring word. Die weduwee Scheepers se wa moes halfpad die 


steilte af laat staan word omdat dit donker geword het. Vrydag is hierdie wa 'n ent 


afgesleep, maar toe breek die ,voortang van de oude wagen in die as af.” Die tent 


en die lere is toe darem afgesleep om te dien vir beskutting teen die reën. Ook is 


die vernaamste goedere afgebring. 


Saterdag is eindelik al die waens en goedere gebring tot op die klipbank 
(waar die uitgrawing nou gemaak sou word). Trichardt vertel dat dit gelukkig 
gegaan het. 


Daar is iets pikants in 'n besoek wat Jan Pretorius en sy vrou die dag by 


die ander seksie kom aflê het. Trichardt vermeld dat toe hy en sy mense die laaste 


waens gaan afbring het, Jan meegegaan en gehelp het, ,hoewel dat wij zijn hulp 
niet nodig had.” Hy was waarskynlik nuuskierig om te sien hoe die ander vaar, na 
sy slegte ondervinding. Miskien kon hy nie verder nie en wou hy uitvind waar hulle 


weer bymekaar sou kom, want Trichardt se waens staan nou op een rug en sy wa 


op 'n heel ander rug van die berg en benede Jan Pretorius is daar kwaai steiltes. 


Sondag is stil deurgebring maar Maandagoggend, die 25ste, op Kersdag, 
was daar groot moeilikheid. Toe die mense die oggend opstaan was die jonge Isaak 
Albach, Kootjie, die seun van die weduwee Scheepers, en Frederik, 'n seun van 
Botha, afwesig. Die oue Albach kom toe met die klag dat sy geweer en van Sy 


koeëls weg is. Mevr. Scheepers vertel dat by haar ook 'n geweer, bandolier en 

Kruithoring weg is. Van Trichardt is 'n geweer, wat by Carolus was, weg. Van die 
twee Portugese soldate is al hul kruit en lood soek. Van die onderwyser, Daniel 
Peffer, is anderhalwe rol tabak, enige kledingstukke, naalde, garing en naairing en 
'n mes weg en Carolus vermis koeëls uit sy bandolier. Isaak Strydom kom toe uit 
met die hele storie. Hulle het gedros! Hulle wou hom ook meegeneem het, maar 
hy wou nie gaan nie. Carolus was die meeste onthuts. Hy maak opelik sy voorneme 


bekend om een van hulle die oor af te sny en hulle dan almal dood te skiet. Daar 


Tllustr. 8. 


is gesoek na die weglopers maar tevergeefs en Trichardt was bevrees om van die 

waens weg te bly, want dié was sy grootste sorg, Moontlik het sy mensekennis 


hom gesê dat die seuns wel weer sou opdaag. Toe Pieta Vrydag, 29 Desember, 
d.w.s. vier dae later met die vee van die westekant van die berg tot by die waens 
kom, het die drie deserteurs dan ook gedwee daar aangekom. Hulle vertel dat hul 


terug wou gaan na hul gewese land, maar dat Frederik berou begin kry het toe 


hulle drie dae weg was. Die vierde oggend wou hy omdraai, nadat hy die hele nag 


deur gehuil het. Albach junior het aangesteek en gaan ook aan huile. Koot weier 


egter nog om om te draai, maar toe die ander twee regtig omdraai het hy ook 
maar gekom. Die meeste van die goed wat hul meegeneem het is teruggevind. 


Albach senior vra aan Trichardt wat die se plan is met die weglopers. Trichardt sê 


dat aangesien hulle self teruggekom en die gesteelde goed teruggebring het hy 
bereid is om hulle dit te vergewe. Die weduwee Scheepers is egter nie daarmee 
gediend nie. Sy gaan haar seun 'n pak gee. Carolus en 'n paar van die ander het 
hom vasgehou en sy het hom met twee stroppe uitgelooi. Toe volg Albach haar 


voorbeeld en tugtig sy seun en Botha ook syne. Carolus moes egter iets ekstra 


doen. Hy het die jong Albach met die vuis 'n hou bokant die oog gegee omdat, 


Soos hy sê, ,die Baster te trots is in sy voorkoms.” Carolus het so nou en dan houe 


uitgedeel. 


Maandag 1 Januarie—dit is nou die jaar 1838—het Pieta met die vee afgetrek 
tot op die laaste rif. 

Laat ons nou in oomblik stilstaan by die volgende illustrasie, No. 8. Dit stel 
voor feitlik die hele roete van bo op die berg, tot onder in die laeveld. Die wit 
stippellyn regs op die voorgrond begin sowat 50 tree van bo, waar ons die 


monument opgerig het, namelik net aan die onderend van die gleuf, tevore 


genoem. Die rots op die regterkan teen die donker agtergrond, is een van die 


pilare, tevore vermeld, 'n Driehonderd tree laer af gaan die roete om die donker 


bos (op illustrasie 2 en 6 ook te sien) en vandaar gaan dit die steilte af tot by die 
gelykte wat met 'n X [1] aangemerk is. Dit is die plek waar die wiele weer aangesit 
is en waar ons gekampeer het. Vandaar gaan dit 'n klein opdraende uit na die plek 
wat op die foto met die woord ,KAMP” aangedui is. Dis tot hier waar ons Trichardt 
en sy mense tot dusver gebring het. Die letter Y is net bokant 'n ligte kol op die 
kliprand, wat van hier duidelik sigbaar is. Die ligte kol is die plek waar die uitgrawing 


(illustrasie 1 en 2) gemaak is. Van hier gaan die roete al op die rug langs, die 


,middel rug” deur Trichardt genoem. Die waterval waarvan Trichardt telkens praat 


word hier aangedui deur die letter W, 

Ook in verband met hierdie illustrasie moet daarop gewys word dat die foto 


bedrieglik is. Mens kyk hier 'n vreeslike steilte af. Die kamera moet baie skuins na 
onder toe gehou word. Die gevolg is dat die foto nie die indruk van diepte gee nie. 
Inderdaad is die verskil tussen die hoogte vanwaar hierdie foto geneem is en die 
plek wat op die foto in die regterhoek bo met 'n O aangedui word (volgens die 
syfers van die landmetergeneraalskaart), niks minder nie as 3,210 voet, d.ws. van 


die kruin van die berg tot aan die voet is 3,210 voet. 


VIT 'N MOEILIKHEID OPGEKLAAR 


Laat ons eers effens stilstaan by 9 Desember in verband met die afbring 


van die waens oor die eerste steilte. Trichardt is hier nie heeltemal duidelik met 
die optekeninge nie. Op die Saterdag, 9 Des., skryf hy: ,heb wij met mijn 
pakwagen probeerd af te gaan. Het ging beter als ik of wi] gedagt heb; wij] had de 
agterwielen uitgetrokken en een tak onder de as laate slepen, dat die bouten niet 


vas ken haken of af breken ken. Daar is in de bergh een opdragende bult, daar wij 
de wielen sou insteken: het was tegen de avond, gunden wij ons die tijd niet, wou 
wij de wagen daar door laate slepen, was het te swaar, kwam de wagen aan een 
onregeerbare klip, heb wij de wagen laate staan.” 

Dit is hier heeltemal duidelik, waar die wa teen die klip vasgetrek is. Daar 
is van bo tot op die plek waar ons kamp was en wat op TIlustr. No. 7 aangedui is, 
geen opdraande plek nie. Die eerste opdraand is van hierdie punt tot by Trichardt 
se kampplek, bokant die uitgrawing. 

Maandag teken Trichardt op: ,De morgen zouw wij de wagens af bringen, 


was een gedeelte van ons ossen weg. ... IK liet Pieta en Diederick de wagen tot op 

de pad trekken (vermoedelik dus die volgende wa wat na benede geneem moes 

word, want die pakwa was die eerste) en toen heb wij de pakwagen af gebragt.” 
Ek neem aan dat hulle toe die pakwa verder gebring het, d.w.s. van die plek 


waar dit teen die ,onregeerbare” klip vasgetrek is. Van hier is daar geen steile 


afdraand na die kampplek nie en tog gaan Trichardt voort: ,Op de leste steijlte 
nam wij de draai te kord, kwam de wiel aan een klip, maak wij de sleep, daar de 


agter wielen op leij, los, en remde een wiel, ging de agter osse aan lopen, maar 


kwam gelukkig af tot onder. Het was te laat om nog een wagen af te bringen, nam 


wij voor de andere dag ons maatregels beter te nemen.” 

Soos gesê, daar is geen verdere steilte, van die plek waar die agterwiele 
weer aangesit moes word nie. Wat bedoel Trichardt dan hiermee” 
Dit Kan wees dat hy hom by die optekening herinner hoe moeilik dit op 
Saterdag gegaan het by die ,leste steilte,” d.w.s, net bokant die plek waar die wiel 


weer aangesit sou word. (sien TIlustr. No. 7). Nou kan mens miskien tot die 


gevolgtrekking kom dat hy dit hier te doen het met 'n tweede pakwa, maar dit is 


ONmoontdik want op Vrydag 15 Des., is Carolus se wa afgebring ,met veel 


moeielijkheid” en die Vrydagaand teken Trichardt op: ,MWij had toen twee wagens 


op de eerste bank, zonder ongeluk, met haar vragten.” 

Daar was dus op die Vrydag na die bogenoemde gebeurtenis nog maar twee 
waens onder; dus daar kon nie twee pakwaens wees nie, want een van die waens 
was die van Carolus. 

Dit lyk ook onwaarskynlik dat die agterwiele aangesit sou gewees het op die 
steilte, voordat hulle by die gelykte kom, al is daar op die eerste steilte een plek 


wat minder steil is as die res, want verder af is dit weer net so steil. Mens kan dus 


aanneem dat hulle nie die wiele sou aansit nie voordat hulle die gelykte onder 
bereik (die plek waar ons kamp was en aangedui op Tllustr. No. 7). Daar is op ander 


plekke in die Dagboek tekens dat Trichardt soms, nadat hy die optekeninge vir die 


dag gemaak het, later weer iets bygevoeg het. Dit is 'n moontlike verklaring vir 
hierdie dubbele vermelding van die moeilikheid wat hulle met die pakwa had. 


Volgens die aantekening op Maandag i1, vermeld hy duidelik dat die sleep 


waar die agterwiele op gelê het, losgemaak is. Dus die agterwiele was nog nie weer 


aangesit nie; derhalwe het hulle, toe die moeilikheid met die kort draai hom 
voorgedoen het, nog nie die plek bereik waar hulle die wiele weer sou insteek nie, 
d.w.s. by die ,opdragende bult.” (Op die voorgrond, Tlustr. No. 7). 


Ek noem hierdie saak omdat dit belangrik is as mens sekerheid wil hê 


omtrent die plek waar die wiele weer aangesit is. By die eerste oogopslag lyk dit 
na 'n teenstrydigheid en soos dit daar staan is dit ook so, dog wanneer mens in ag 


neem dat die agterwiele, soos Trichardt dit uitdruklik skryf, op die sleep gelê het 


toe die moeilikheid hom voorgedoen het, dan is dit immers heel duidelik dat die 


steilte bokant die plek is waar die wiele weer ingesit sou word. Hy vermeld dan ook 


dat hulle probeer het om die wa by die opdraande bult uit te sleep sonder die 


agterwiele, maar dat dit te swaar was en toe teen die klip vasgeraak het. Daar is 


geen ander verklaring voor nie as dat Trichardt by optekening van die tweede skof 

met die pakwa, gedagtig geword het aan 'n moeilikheid wat hulle met dieselfde wa 

hoër op ondervind het en wat hy versuim het om die Saterdagaand op te teken. 
Voordat ons die trekkers verder die berg af volg kan hier gevoeglik op nog 

'n saak gewys word. Dit geld namelik die pad wat Jan Pretorius gevolg het. Hierdie 


roete het ons baie hoofbrekens gekos, en veral omdat Trichardt opteken dat toe 


Jan Pretorius se wa die eerste keer omgeslaan het, hy gevra het waar die wa dan 


nou is en toe met sy verkyker daarna gekyk het. 


Die moeilikheid bestaan hierin dat van die tweede uitgrawing die roete wat 
Jan gevolg het as hy met die kafferpaadjie langs gegaan het, vir die eerste gedeelte 
glad nie gesien kan word nie, omdat dit om 'n draai van die berg is. Die gedeelte 


waar hy sy wa moes afgedra het, kan gladnie van die Kersmis-kamp van Trichardt 
gesien word nie. Ons het toe probeer vasstel of daar nie 'n plek die kranse af is, 


wat digter by Trichardt se roete is nie en in ieder geval van die kampplek sigbaar 
is. Daarin kon ons nie slaag nie. 

Daar is wel 'n skeur op die bopunt van die bosklofie (heel bo, opgaande van 
links na regs op illustrasie No. 7 te sien), sowat 200 tot 300 tree Suidoos van die 
gleuf waar Trichardt se waens by die drie pilare verby afgekom het. Die mening is 


uitgespreek dat Jan Pretorius sy wa daar afgedra het. 


Teen hierdie veronderstelling is egter, m.i., baie gegronde besware aan te 


voer. Hierdie afstand is so klein dat niemand 'n verkyker nodig sou hê om te sien 
wat daar voorgeval het nie, en Trichardt teken daaroor op: ,Omtrind tien stappen 


van de plaas daar hij stond viel de wagen ondersten boven. Ik vraag waar Jan zijn 


wagen is, dat ik het niet ziet: nam ik de keijker, Zag dat de wagen li, en hij en zijn 


vrouw met de Bossemans goed uitpakte.” Waarom sou hy 'n verkyker gebruik om 


'n voorwerp soos 'n wa, wat 300 of 400 tree van hom af omgeval het, te sien? Nog 


'n beswaar is dat, indien Jan sy wa op hierdie plek afgedra het, hy waarskynlik op 
dieselfde plek sou probeer uitkom het waar Trichardt sy waens gebring het vir wat 
ons gemakshalwe die ,Kersmiskamp” noem. Dit is so heel digby. Dit spreek ook 
vanself dat wanneer daar gevaar is van kafferaanvalle (wat die trekkers maar altyd 


gevrees het), die mense so digby mekaar as huil maar moontlik kan kom, wil wees. 


Uit die Dagboek blyk egter duidelik dat Jan Pretorius hom nie by die ander gevoeg 
het voor heelwat later nie en toe eers by die Waterval, verder ondertoe. Hy was 


bepaald op 'n ander rug van die berg, want as hy op dieselfde rug was, sou hy 


geen moeite gehad het om die reis verder ondertoe sonder hulp af te lê nie. En hy 


het wel mooi kom hulp vra. 

Trichardt sou vir Jan nie van die kamp bokant die uitgrawing kon sien nie 
as hy by die kafferpaadjie afgegaan het. Maar wie sal met stelligheid kan beweer 
dat Trichardt hom van die kampplek bokant die eerste lys, d.w.s. by die uitgrawing, 
beskou het? 


In die Dagboek staan uitdruklik: ,Hij had de wagen eer wij met de onse (in 


hierdie geval Carolus s'n) onder was, weer op de been en ingespannen!” Die woorde 


,eer wij met de onse onder was” dui ondubbelsinnig aan dat die omval van die wa 
van Pretorius plaasgevind het, toe Trichardt-hulle nog bo op die berg was, d.w.s. 
net toe hulle begin het om Carolus se wa af te bring. Hulle het die spulletjie dus 
van bo af bekyk. Daar het seker woord gekom dat Pretorius sy wa stuksgewyse 
K 


dat na die stryery oor die pad en die gesukkel van Jan wat eers op die tiende dag 


aar oor die krans afgedra het en nou klaarmaak om in te span. Dit spreek vanself 


sy wa gereed het, almal nuuskierig was om te sien hoe dit sou gaan. Van die gleuf 
waar hulle met die waens deur is, kon hulle hom nie sien nie, maar van die 
bergkranse effens na die Suidooste, sou dit tog maklik gewees het om af te kyk op 
die drama van Jan se wa. Mens sou selfs wil beweer dat al die werk van die 
Trichardtseksie 'n rukkie tot stilstand gekom het om die spulletjie met Jan se wa 


te gaan sien. Dis tog begryplik dat die hele affêre dikwels en druk bespreek is en 


dat dit die grootste belangstelling gaande gemaak het. Wat is dus natuurliker as 


dat hulle, toe die nuus van Jan se bewegings kom, dadelik alles laat staan, en 
iedereen vir hom 'n plekkie op die klipkrans gaan soek het om te kyk hoe Jan dit 


gaan klaarspeel. Onder by die eerste lys was nog maar twee waens van Trichardt, 


dus die meerderheid was nog op die berg. 
Bowendien is die aantekening vir Sondag, 3 Desember heel duidelik. Daar 
staan: ,Jan Pretorius zei dat hij zijn wagen bij de kaffers voet pad af dragen zal. 


IK Botha, Strydom (en) Albag souw voor ons een pad maken, daar wij de wagens 


de agter wielen zal uit halen en af sleepen met de handen of ossen.” 

En dan die aantekening vir Maandag, 4 Desember: ,Is Jan vertrokken na de 
kaffers pad, en wij aan onse pad aan werken.” 

Daar bestaan geen die minste rede om aan te neem dat die kafferpaadjie 


eers op 'n ander plek die berg oorgegaan het nie. Trouens dieselfde paadjie loop 


vandag nog na Lebiesfontein. 

VIII BY DIE WATERVAL. 


Van 2 Januarie tot die 6de het dit elke dag op die berg gereën. Intussen het 


Trichardt hom onledig gehou met sy vee, wat nou al laer die berg af getrek het. 
Hy is dus weg van die waens. Pieta vertel dat dit te nat en die grond te glad is om 


die waens verder af te bring en dat Carolus se wa alleen 'n ent afgebring is toe die 


reën kom. Ook het 'n os weggeraak, nog bo op die berg. Allerlei moeilikhede, 


waaronder die wilde diere wat die vee doodmaak, het dit vir Trichardt baie lastig 
gemaak. Boonop hou die reën aan, sodat hulle wat by die vee is, verplig is om 'n 
hut van gras te maak, gedek met beesvelle. Trichardt vertel hoedat hul versuim 


het om 'n sloot om die hut te maak, met die gevolg dat die water onderdeur 
gestroom het sodat hulle noueliks kon sit. Die volgende nag was daar wel 'n sloot 
om die hut en kon hulle toe beter slaap. Die Maandag (8 Jan.) is Trichardt terug 


na die waens wat toe nog by die kampplek, bokant die boonste uitgrawing staan 


(Sien Illustrasie 8, ,KAMP”) en die volgende dag is hy die berg uit tot bo om na die 


verlore os te soek. Mens merk die sorgsaamheid van die trekker hier op. Sy 


beestetal staan in die buurt van 450, maar die verlore os hinder hom baie. Die 


soek was tevergeefs en boonop kom klein Isaak Strydom vertel dat die 
skaapramme weg is en tegelyk kom hy namens sy vader 'n stuk vleis vra. 
Trichardt, wat klaarblyklik nie net leier van die trek was nie, maar in baie opsigte 
ook as 'n soort vader en skenker van goeie gawe beskou is, vererg hom bietjie, 
want Strydom moes seker help om na die osse en die skape te kyk. Hy sê aan 
klein Strydom: ,U vader laat mijn vlees vragen, en daar gaat mijn os en rammen 


verloren.” Maar die meely met die vleislose Strydom kry darem die oorhand en ... 


“IK Zei aan Pieta, dat hij hem een stuk vlees geven moet.” 
Woensdagmiddag (10 Jan.) is vyf waens na benede gebring. Die pad was te 
glad om die laaste twee, die van Albach en Strydom daar af te bring en dié moes 


vereers bly staan. Dit was nie voor Saterdag, 13 Januarie, nie dat die laaste twee 


waens die tweede rif van die berg af gebring is. Die aantekening lui as volg: 


,Saterdag, den 13de. Heb wij de leste wagens de tweel(-de) rif van de bergh 


af gebraght, en de overige van de dag de andere met de leste gebragt tot op de 
waterval.” 

As die leser nou weer na Illustrasie No. 8 kyk, sal daar opgemerk word dat 
net onderkant die letter Y, d.w.s. onderkant die uitgrawing 'n baie skerp steilte is, 


waar die roete eers na regs en dan met 'n kring na links swaai. Hierdie gedeelte is 

inderdaad baie steil. Die uitgrawing is ook steil en mens kan jou dit goed voorstel 


hoedat dit 'n hele tydjie in beslag moes geneem het om die waens, veral wanneer 
die grond nat is, van die kampplek, oor die skerp steilte te bring tot waar die pad 
min of meer gelyk loop al op die rug langs. Vermoedelik is die wa van Carolus, wat 


die eerste daar af gebring is, ook maar net tot onderkant die kwaai steilte gebring. 


Dit is 'n afstand van slegs 'n paar honderd tree. Volgens die Dagboek is dus eers 


Carolus se wa deur die uitgrawing en die steilte af gebring, toe op Woensdag 10 


Jan., die vyf waens en eindelik op die 13de die orige twee van twee van Strydom 


en Albach. Toe hierdie laaste twee waens sover gebring is, is begin om al die waens 


weer verder af te neem ,tot by die waterval.” 
Hierdie gedeelte van die tog het vry gemaklik gegaan, ten minste te oordele 
na die Dagboek, soos hierbo aangehaal. Wie oor die roete gaan sien feitlik ook 


geen moeilikheid nie, solang die waens net bo op die rug langs gehou word—met 


uitsondering van een plek—want aan weerskante is die rug byna orals baie skuins. 


Dit is die laaste entjie van hierdie skof, waar ons ekspedisie verskil met 


Fuller. Weer word die aandag gevestig op Illustrasie No. 8. Die letter W dui die 


Waterval aan. Die stippellyn is Trichardt se roete. Links van die W (op die foto 
sowat 'n halfduim daarvandaan) word die kampplek aangedui met 'n X waaromheen 


'n kring getrek is. Net onderkant die letter W sien die leser dat 'n alternatiewe 


roete, regs, aangedui word. Hierdie alternatiewe roete is die wat Fuller in sy boek 
aangee as Trichardt se pad. Vir wie daardie roete noukeurig volg lyk dit egter baie 


onwaarskynlik. Soos Fuller dit aandui loop dit al rondom 'n baie steil bult en daarby 


al op die ergste skuinste langs. Net by die letter W is daar 'n loodregte krans en 


as die waens daardie roete gevolg het is daar maar een plek waar hul langs kon 


gaan om by die waterval te kom en dit sou hulle gevoer het tot op die rant van 'n 
uiters gevaarlike afgrond, so gevaarlik dat dit ondenkbaar is dat 'n man sy wa en 
Span osse met al sy besittings daarop—nee, nie net sy wa nie, maar al die waens 
van die trek—daaraan sou waag, tensy dit volstrek noodsaaklik was. 

Bowendien sou die waens, al het dit goed gegaan langs die afgrond verby, 
eindelik op 'n plek beland het waar hulle tog nie sou kan afkom nie. Daar is namelik 
Sulke groot rotse dat selfs nie die ligste wa daaroor getrek kan word nie. Miskien 
Sou dit moontlik wees om hulle met rieme daar af te dra, maar dan sou dit 'n paar 
dae geneem het om al die waens daar af te bring en die Dagboek vermeld dat dit 
baie gouer gegaan het. Tllustrasie 9 toon die bewuste plek aan. As die roete, deur 


Fuller aangedui, gevolg is, dan moes die waens oor die groot rotse op hierdie 

illustrasie te sien, getrek of gedra gewees het. 'n Blik op die foto is genoeg om te 
oortuig dat dit, om die minste te sê hoogs onwaarskynlik is. Vir ons het dit bepaald 
Onmoontlik gelyk. Bokant die afgrond is daar, 'n entjie van die rant, 'n ry klippe 
wat uit die grond uitstaan en die indruk gee dat hul daar gerol is om 'n pad te 
maak. Moontlik is Fuller hierdeur mislei. By noukeuriger ondersoek is dit duidelik 
dat die klippe die punte van 'n rif is wat uit die aarde opsteek. Daar is geen pad 


gemaak nie. 


TIlustr. 9 


Bowendien is daar 'n veel gemakliker en daarby baie korter pad na die 
kampplek (in Fuller se boek genoem ,the Hill of the Huts”) en op TIlustrasie No. 8 


aangedui met X in 'n kring. Net onderkant die letter W, d.w.s. waar die alternatiewe 


AT 


roete wegdraai van die stippellyn, is 'n nek tussen die twee bulte. Van die nek kan 


mens na links afdraai na die spruit. Die leser sal onthou dat Trichardt, toe hulle na 
'n pad deur die boskloof gesoek het, in sy Dagboek opgeteken het dat op 'n sekere 


plek ,twee driwwe te maak is,” d.w.s. Soos reeds aangedui is, op twee plekke 'n 


drif gemaak kan word. Enigeen wat vandag van die nek afstap na die spruit kan 


nou nog met Trichardt saamstem. Op twee plekke is hier maklik 'n drif te maak. 


'n Kaffervoetpaadjie loop vandag nog by een van hierdie twee plekke oor, nl. die 


een wat hoër op is. Die ander is geen vyftig tree daarvandaan nie. By een van 
hierdie twee plekke is. die waens van Trichardt ongetwyfeld oor die spruit. Mens 


kan daar vandag nog met die veel groter waens van ons tyd, sonder baie moeite 


en met weinig voorbereiding ten opsigte van 'n drif, oor gaan. Dit is ook 


kinderspulletjies in vergelyking met wat hul al tevore moes doen en daarby oneindig 
makliker as langs die roete van Fuller. Trichardt skryf wel dat hulle die waens tot 
,Op die waterval” gebring het. Maar ,op die waterval” is daar hoegenaamd geen 
staanplek nie en dis duidelik dat ,by die waterval” net so wel bedoel kon gewees 


het, d.w.s. op die nek van die bult waar die waterval is. Hier is gewag totdat die 
drif gemaak is. 

Trichardt vermeld dan ook dat hulle die Sondag (14 Jan.) die drif gemaak 
het en dat dit nie baie werk was nie. Hulle het selfs ook nog al die waens op die 


dag daar deurgebring. Daar was nou blykbaar groot haas want hier is op Sondag 
gewerk, ofskoon Trichardt, soos tevore vermeld, hom voorgeneem het om nie op 


Sondag te werk nie. 


Eindelik word die kamp dan opgeslaan by die Waterval. Hier sou 'n geruime 
tydjie versuim word, want hulle moes weer gaan padmaak. Daar is namelik 'n digte 
boskloof voor. Maar eerdat ons die Trekkers verder volg, moet ons 'n bietjie 
stilstaan, want Jan Pretorius Kom nou weer in die verhaal. 

Die leser onthou dat Jan laas moeite had met die wa wat hy die hoogste 
kranse afgedra had. Hy bevind hom nou halfpad die berg af, maar nog nie so laag 


af as Trichardt-hulle nie. Onderkant hom is daar allerlei moeilikhede wat betref 'n 


pad na die laeveld en hy sien geen kans om alleen daar af te kom nie. Sy wa is 
Ook op 'n heeltemal ander rug as die van Trichardt. Hy het sy eie pad gekies en 


nou sien hy in dat dit nie sal gaan nie. As mens koppig was en jou kop gestamp 


het, wil jy dit nie sommer dadelik erken nie. Maar Jan was oulik genoeg om van 'n 
goeie kans gebruik te maak. Hy het gehoor van die os wat Trichardt op die berg 


verloor het. Hy het Trichardt se hulp nodig en bied nou eers sy hulp aan in verband 

met die os. Hy stuur 'n klein Boesmanmeid na Trichardt met die boodskap dat Jan 


se twee Boesmans wat tevore weggeloop het, teruggekeer het en dat hulle die 
vermiste os gesien het. Jan laat weet verder dat hy sy Boesman gestuur het om 
die os te gaan haal. Trichardt bly egter waar hy is. Hy het natuurlik al die snuf in 


die neus gekry dat Jan 'n gunsie soek. Dit was ook nie lank nie of 'n tweede 

boodskapper kom aan. Hierdie keer is dit Jan Pretorius se eie seun. Hy kom vertel 


dat die Boesman nie die os kon keer nie en dat die dier teruggeloop het tot by die 


fontein (Lebiesfontein). Maar as Trichardt sy ander osse die berg uit sal stuur, dan 
sal hy, Jan Pretorius, sorg dat sy Boesman help om die weerspannige os met die 


ander aan te keer. Hierdie keer laat Trichardt weet dat hy dankbaar sal wees, as 


dit gedoen kon word. 


Die volgende more meen Jan blykbaar dat die weg nou gebaan is vir die 


versoek wat hy tot Trichardt wil rig. Hy laat Trichardt, die oue Albach en die 


weduwee Scheepers vra om hom af te help tot by die waterval. Trichardt laat hom 


weet dat die meeste van sy mense weg is, by die vee en elders, dat hy niemand 


kan stuur nie, maar dat hy self sal Kom en Maandag, 15 Jan. Trichardt teken op: 
,iS Jan na ons gekomen.” Nou is hulle weer almal bymekaar, vir die laaste moeilike 


gedeelte van die reis die berg af. 


IX DIE LAASTE HOOGTE. 


Toe Trichardt al sy waens deur die drif had en die kamp opgeslaan is het hy 


die aand die volgende in sy Dagboek opgeteken: ,loen wij door was zei wij dat wij 


nu zien moet wat weg wij nu zZullen inslaan: die Jan gevonden heb, of die bij ons 
was” en hy beduie dat as hulle Jan se pad moet volg, hulle twee dae sal moet trek 
voordat hulle onder is en die pad wat hulle gevind het, sê hy, is baie moeilik maar 


die steilte is kort. Hulle het lank daaroor gedink en eers nog gaan kyk na hulle 


voorgestelde roete. Hy teken as volg op ,de eerste was te moeilik; eindelik nam 


wij voor de Boskloof te maken.” 

Hierdie laaste twee sinne kan op twee maniere opgevat word (I) dat hulle 
twee roetes in gedagte had (afgesien nog van Jan se plan) en dat die eerste te 
moeilik gelyk het en toe besluit het om die pad deur die Boskloof te maak of (2) 
dat by die eerste besoek aan die bedoelde plek by die Boskloof, dit vir hulle te 


moeilik gelyk het, maar dat hulle later darem tog besluit het om maar die pad 


TIlustr. 10 


daarlangs te maak. In ieder geval het hulle die pad deur die boskloof gemaak. Op 
Tllustrasie 8 word die plek aangedui met die letter B. Van die kampplek gaan die 
pad die steilte af, maak 'n taamlike skerp draai en gaan dan deur die Boskloof. Dis 
hier waar nog 'n onmiskenbare oorblyfsel van die pad is. Nlustrasie No. 10 toon die 
eerste uitgrawing in die Boskloof net voor die skerp draai, soos die daar vandag 


nog uitsien. Die mense op die pad is lede van ons ekspedisie. Waar die verste 

persoon staan maak die pad die draai die bos in. Die is vandag, helaas, nie meer 
wat dit in Trichardt se tyd was nie. Die Sekororo-stam het die grootste gedeelte 
van die bos uitgeroei, maar, soos die foto aantoon, is daar nog baie bome, terwyl 
die oorblyfsels van die res van die bos onmiskenbaar is. Die uitgrawing is nog op 


die foto te sien. Die pad word vandag baie gebruik deur kafferbeeste wat van die 


berg gereeld hierlangs afgejaag word vir die voorgeskrewe periodieke dip, volgens 
ooskuskoors-regulasies. Daardeur word die [pad] natuurlik oopgehou. Tegelyk is 
hierdie omstandighede vir die persoon wat die roete van Trichardt van onder uit 
die vlakte wil volg, baie voordelig. Hy hoef die naturelle in die buurt maar net te 


vra waar die beeste langs gejaag word wanneer hulle gedip moet word en dan sal 
hierdie pad vir hom aangewys word. Dit betref egter net maar die roete tot by die 
waterval. 

Ons volgende TIlustrasie, No. 11, toon die pad 'n entjie verder af. Die groot 
aantal klippe op die voorgrond is tipies van die hele ent pad deur die Boskloof. Die 


klippe moes hier, net soos by die boonste uitgrawing aan die hoogste kant van die 


pad, langs die steil helling uitgekap en aan die onderkant opgestapel en opgepak 
word. Bowendien moes groot bome uitgehaal en ander afgekap word. Die pad is 
vandag in so in toestand dat geen voertuig daarlangs kan gaan nie, maar met 
opvulling tussen die klippe sal dit taamlik gou weer begaanbaar gemaak kan word. 


Wat betref hoeveelheid werk, het hierdie gedeelte van die pad sonder twyfel 
die grootste taak opgelewer. Die pad is gemaak met veel moeite, maar ook met 


hulp van die kaffers van die buurt. Daar was soms tot dertig of veertig by. Maar, 


net soos vandag nog dikwels gebeur, moes allerhande planne gemaak word om die 
kaffers aan die werk te hou. By een geleentheid laat Trichardt hulle verstaan dat 
hy vee sal slag sodra die pad klaar is. Op Maandag, 22 Januarie was die pad klaar 
en Dinsdag het Carolus vier waens die kloof afgebring. Woensdag is die waens 
afgebring ,tot op die leste hoogte” en dit het gebeur ,zZonder ongelukken.” 


Donderdag, 25 Jan, is die meeste waens gebring ,tot by die vee,” vermoedelik dus 
tot amper op die vlakte, d.w.s. aan die voet van Lorrainkop. Die dag daarna is die 


pakwa en die van Strydom van onder die laaste hoogte gebring tot by die ander. 

Trichardt teken die Donderdag, 25 Jan., die volgende op: ,Het was juis twee 
maanden en tien dagen dat wij de bergh de eerste wagens had opgebragt, tot op 
de eerste hoogte; maar had de omweer ons niet belet, had wij de helfte tijd niet 
nodig gehad om die pad te maken en de wagens op en af te bringen.” Hieraan voeg 
hy die volgende toe, en mens voel saam met hom die verligting wat hulle ondervind 
het: ,Het was voor ons de blijste dag die wij] gehad had in alle onse tegenspoed.” 

Sondag is die waens deur die ,rivier” getrek, d.w.s. deur die Maroelaspruit 
heel onder op die vlakte. Op Tlustrasie No. 8 is 'n donker streep in die regterhoek 
Do net sigbaar. Die O dui die plek aan waar die waens vermoedelik oorgegaan het. 


Op dieselfde illustrasie sal opgemerk word dat vir die heel laaste gedeelte van die 


Tlustr. 11 

trek die berg af twee roetes aangedui word. Dit is alternatiewe roetes. Dit is namelik 


moeilik om te sê watter van die twee moontlike roetes gekies is. Links bo is die 
punt van Lorrainkop net sigbaar. Moontlik is die hoogte regs daaronder, die ,leste” 
hoogte waarvan Trichardt skryf. Miskien is die trek oor die klein nek links, langs 


die alternatiewe roete. Die weg net onderkant Lorrainkop, oor die nek lyk egter die 


waarskynlikste, ook wanneer mens op die vlakte staan. Ongeveer waar die twee 


weer bymekaar kom is die groot beesdip tans geleë, waar die kafferbeeste nou 
gereeld gedip word. 

Teneinde die roete vir die leser en die belangstellende nog duideliker aan te 
toon, word hierby 'n ruwe skets van die berg gegee. Dit is saamgestel uit 


verskillende sketse en is topografies nie heeltemal juis nie, om rede dat dit 


Onmoontlik is om die hele roete op so 'n klein tekening presies aan te dui en daarby 
nog topografies juis te wees. Die groot hoogte van die berg blyk, om maar een 


DUN op te noem, nie uit die skets nie. Dit is veronderstel om 'n tekening te wees 


gemaak van die helling van Lorrainkop af, aan die Suidekant. Gepoog is egter om 
sekere belangrike plekke aan te dui. 
Die letter A toon die plek aan waar Trichardt oorgekom het. Daar staan ook 


ons monument. Net onderkant A is die donker bos te sien. Hierdie aanduiding kan 


mens van die laeveld goed sien. 


Daaronder weer is die letter B, wat die plek aandui waar die agterwiele weer 


aangesit is. Vandaar gaan die roete na punt C, waar met Kersmis die kamp gemaak 


is. Dis hier vanwaar die drie seuns gedros het, terug die berg oor. 
Die klipkrans wat byna die hele lengte van die berg loop is hier goed op te 
merk. Net by C is die uitgrawing in die klipkrans en, net daaronder, die steilte. Dan 


is hier oor die eerste twee bulte van die rug die roete met 'n stippellyn aangedui. 


Oor die volgende bult van die rug het Fuller die roete reguit oor die bult aangedui. 


Dit het ons egter waarskynliker voorgekom dat dit hier effens met 'n draai gegaan 


het. Fuller se roete word met kruisies aangewys en die van ons met 'n stippellyn 


tot by letter D, op die nek tussen die twee bulte. Van hier word Fuller se roete weer 


met kruisies aangedui na die Waterval (W) en vandaar na F, die kampplek (Fuller 
se ,Hill of the Huts”). Dis hier waar ons gemeen het dat 'n baie makliker pad is van 
D na E, waar ,op twee plekke 'n drif gemaak kan word” en dan na F. Die leser kan 
sien dat dit 'n veel korter pad is en hy kan ook maar die skrywer se woord daarvoor 
neem dat dit 'n baie makliker pad is. Rondom die groot bult tussen D en W is dit 


baie skuins en bokant die krans waar die waterval is, is dit uiters gevaarlik, So 

Tllustr. 12 


gevaarlik selfs dat lede van ons geselskap, wat nie maklik verbouereerd raak nie, 
skrikkering was om daar te stap. Wie sal nou onnodig 'n wa en osse en al sy 


besittings langs hierdie roete waag? 


aa 


Die letter G dui die plek aan waar begin is met die pad deur die Boskloof en 
stel ook voor die plek wat weergegee word op Illustrasie No. 10. Die letters H.H. 
wys die Boskloof aan, waar die laaste pad gemaak is. Sien ook TIlustrasie No. II. 


Nou kom ons by 'n moontlike tweesprong. Dis onmoontlik om definitief te sê of die 


trek langs die roete aangedui met die letter M of langs die aangedui met die letter 
N gegaan het. Dié langs M lyk die waarskynlikste. 

Terwyl TIlustrasie No. 8 die roete van bo op die berg gesien aantoon, bied 
Illustrasie No. 12 die gesig op die roete, soos mens dit van onder sien. 

Die letter K dui die plek aan waar vandag die kaffervoetpad die berg oor 


gaan. Dis waar Jan Pretorius sy wa stuksgewyse afgedra het. Hy het dus oor 'n 


heel ander rug die berg afgekom en vermoedelik by punt D by Trichardt se roete 
uitgekom en vandaar oor E na die kampplek F. 

Lebiesfontein, waaroor later meer, is geleë regoor die letter K, sowat drie 
myl anderkant die kruin van die berg. 'n Ent links van K. is 'n nek, wat ondertoe 
baie dig bebos is en nog verder links is die piek Ngopelle. 

Wie Trichardt se roete wil volg moet van die laeveld af soek na die uitgrawing 
by C, wat hom van die verte soos in kol los wit klippe vertoon, skuins die krans 
uitloop en baie goed sigbaar is. Soek dan na die donker boskol, effens skuins 
onderkant A en skuins 


links bokant die uitgrawing. Dit is een van die sleutels tot die roete. 'n 
Tweede sleutel is die uitgrawing in die Boskloof, wat bereikbaar is deur die 


beestepad van die beesdip (onder links van die skets, IIlustrasie No. 12) te volg tot 


by H. Van hierdie punt F. kan mens eenvoudig nie verkeerd gaan nie, as hy hierdie 


tekening volg. Daar is nog 'n sleutel tot die roete en dit is Lebiesfontein. 


X LEBIESFONTEIN. 


Laat ons nou weer bietjie teruggaan tot bo op die berg. 

Terwyl ons besig was met die gedenkplaat aan die rots op die bergtop te 
heg het een van ons geselskap, mnr. Malan, 'n ent gestap in die rigting van 
Lebiesfontein. Hy was nie lank weg nie of hy kom terug met die tyding dat hy klein 
klipbakens aangetref het. 'n Seksie van ons geselskap is toe met hom mee. Die 
bakentjies is vir ons onverklaarbaar. Iemand het die moontlikheid genoem dat 'n 
onlangse besoeker hulle daar opgerig het, want dis duidelik dat hulle nie lank daar 


Staan nie. Die vraag is gedoen of dit miskien Genl. Smuts se geselskap was, want 

in die pers het onlangs 'n berig verskyn dat die Generaal die berg van Trichardt 


besoek het. Niemand van ons wis egter met sekerheid of hy in hierdie buurt was 

Tllustr. 13 


nie, wel dat hy op die berg by The Downs, 'n hele ent Noordwes hiervandaan was 
en die hoë piek daar, Mamotsueri, beklim het. 


46 


Dog om weer op die bakens terug te kom, daar was 'n hele paar van hulle, 
asof hulle 'n roete aanwys, maar hulle het ewe skielik weer opgehou. 
Mnre. Coetzee en Malan en geselskap het die bakens verbygegaan, verder 


gestap deur 'n droë lopie en 'n entjie verder op iets interessants afgekom, namelik 


TIlustr. 14 Lebiesfontein. 


'n uitgrawing deur 'n rotsbank wat tussen twee en drie voet hoog is. Die uitgawing 
is maar enkele treë lank, maar dis definitief 'n gemaakte pad. 

Die leser kan hom die satisfaksie voorstel waarmee hierdie ontdekking 
gedoen is. Ten eerste het ons begin by die uitgrawing onderkant die boonste steilte 
aan die oostekant. Daardie uitgrawing is deur Trichardt en sy mense gemaak. Dit 
staan vas. Vandaar is die pad boontoe vir seker vasgestel omdat daar net een roete 
is waarlangs mens van bo tot by die uitgrawing kan kom. Geen ander is moontlik 
nie. Ons weet dus presies waar hulle van die bergkruin afgekom het. Volgens die 
Dagboek weet ons dat hulle van die fontein (Lebiesfontein) na die besondere plek 
gekom het waar ons die monument opgerig het. En as ons nou tussen die 
monument en Lebiesfontein plekke ontdek waar klaarblyklik 'n pad uitgekap en 


uitgegrawe is, dan beteken dit mos onweerspreekbare bewyse dat ons die regte 


47 


koers gevat het. Elke ontdekking van hierdie aard is 'n nuwe bewys vir die juistheid 


van ons gevolgtrekkings. Maar hierdie bewyse is nie al nie. Nog meer het gevolg. 
Dog, om die saak heeltemal duidelik voor te stel, sal ons hier liewer aandag 


wy aan bygaande kaart. Die bergtop word hier voorgestel. Die donker vlekke, bo 


links, stel voor die bosse op die Noordoostelike helling (die eerste steilte) en die 
boonste van die twee is die bos wat ook op TIlustrasies 2 en 6 te sien is en waar 


die waens langs afgesleep is oor die kwaai steilte. Links daarvandaan is 'n swart 


stippel, wat die posisie van ons gedenkteken op die bergtop aantoon. Tussen hier 


en die droë lopie, wat op die kaart soos 'n stroom aangedui is, het mnr. Malan die 


bakens aangetref. Toe hy deur mnr. Coetzee en ander lede van ons ekspedisie 


vergesel is, het hulle verder gegaan, deur die lopie. 'n Entjie daarvandaan het hulle 
bogenoemde uitgrawing gevind, waar die stippellyn tussen twee donker strepe 


deurgaan. Vandaar het hulle 'n rigting gevolg wat vir hulle voorgekom het as die 


rigting wat iemand, wat met 'n wa en osse van benede kom, vanself sou kies. Hulle 


het nie baie ver gegaan nie of hulle kom op 'n tweede plek af waar klaarblyklik 'n 
pad gemaak is. Hierdie ent gemaakte pad is baie langer as die eerste uitgrawing. 
Hierdie gemaakte pad word ook aangetoon met 'n stippellyn tussen twee donker 


strepe deur. Dit loop tot by die plek waar twee droë lopies bymekaar kom. Dan 


gaan die pad oor een van hulle en vervolgens weer oor die lopie, onderkant waar 


die twee bymekaar gekom het en langs die groter lopie 'n ent verder af. 

TOt op hierdie punt het hulle Trichardt se pad met sekerheid vasgestel. Van 
hier is die juiste pad twyfelagtig. Hierdie punt is omtrent halfpad na Lebiesfontein. 
Dit kan wees dat die roete reguit van Lebiesfontein na hierdie plek gegaan het, 


maar dis waarskynlik dat Trichardt se roete langs die lopie gegaan het en om die 


hoogtetjie wat op die kaart aangedui is en dat dit tot daar reguit van Lebiesfontein 


gegaan het. Laasgenoemde lyk waarskynlik, omdat dit vir 'n gedeelte Sou 
saamgegaan het met die kaffervoetpad, wat van die fontein loop, bo oor die berg 


na die laeveld aan die Oostekant. 


Laat ons nou in die lig van hierdie ontdekkings die trekkers volg van 


Lebiesfontein. Op 17 November skryf Trichardt: ,IK liet de wagens alle bij de vontijn 
bringen en de avond mijn vee.” 

Op 27 November weer teken hy op: ,Heb wij twee wagens over de klip 
hoogte gebragt” en die volgende dag: ,Heb wij de andere wagens over gebrag” 
(d.ws. oor die ,kKliphoogte.”) 

Hierdie kliphoogte word op die kaart aangetoon. Dit strek feilik tot by die 
droë lopie, in die buurt waar die kaffervoetpad wegdraai. 

Op Woensdag, 29 Nov. skryf Trichardt: ,heef wij de Groenhoogte, de pad 
verbeterd” en op Donderdag, 30 Nov.: ,Hep wij de wagens op de groen hoogte 


gebrag met veel moeite, wand degrond was nat geregend.” 


Van hierdie plek het al die verkenningstogte uitgegaan om die pad die berg 


af te vind. Hulle moes derhalwe nou byna bo berg gekom het. Dis nie heeltemal 


duidelik wat Trichardt met die ,groen hoogte” bedoel nie. Veel hang natuurlik van 
die die tyd van die jaar af, of die veld gebrand was, sodat die gras op 'n sekere 


plek gouer groen vertoon as op ander waar dit nie gebrand is nie. Dis moontlik dat 


hy met die ,groen hoogte” bedoel die streek net onderkant die hoogste steilte, al 


langs daardie steilte, tot verby die kaffervoetpad. Dis ook moontlik dat hy die plek 
bedoel waar die lang ent gemaakte pad aangedui word en dat die waens in daardie 
buurt tot stilstand gekom het, of nog hoër op, miskien tot onderkant die klein 
uitgrawing, sodat daar skuiling was teen die koue nagwinde, wat selfs in daardie 


tyd van die jaar, van die Ooste kom. Die wind kan geweldig trek deur die rotse Do 


op die berg. Ons het dit in Oktober selfs middag koud gehad op die berg en by nat 


weer kan dit daar skerp koud wees. Hulle het die waens seker nie tot heel bo getrek 
nie, want dit sou dwaas gewees het. 
Fuller skryf in sy boek ,Louis Trichardt's Trek across the Drakensberg” dat 


sy vertolking van Trichardt se trek van Chuniespoort tot waar die Ramanirivier in 


die Olifantsrivier vloei berus op 'n eksperimentele trek oor dieselfde roete maar dat 
hy die afstand van daar tot bo op die berg nie afgelê het nie. Die inligting omtrent 


die buurt van Lebiesfontein het hy verkry van mnr. J.H.R. van Rensburg, van die 


Dept. van Naturellesake, wat onder leiding van naturellegidse die fontein besoe 


is 


het, maar die plek bereik het via die kafferpaadjie. Fuller laat hierop volg: ,Een 


dag sal dit ongetwyfeld moontlik wees om Lebiesfontein meer definitief aan te wys 


en ons kan hoop dat sy naam lank bewaar sal bly om die verband met Trichardt 
kenbaar te maak.” 


Vir ons ekspedisie is dit 'n groot satisfaksie dat ons die middel was om Fuller 


se voorspelling te bewaarheid. Lebiesfontein kan vandag gevind word en wel langs 
die pad wat Trichardt gevolg het toe hy daarvandaan getrek het na die bergtop. 
Langs die roete wat die seksie van ons geselskap gevolg het, het hul klein bakens 
op kort afstand van mekaar opgepak, as aanduiding vir wie die pad wil volg. Hulle 
is egter maar van tydelike aard. Hierdie kaart kan egter nuttig wees vir daardie 

doel. Skrywer maak ten opsigte van die kaart geen aanspraak op stipte juistheid 


van die topografiese besonderhede van die omtrek nie. Die kaart is geteken na 'n 
ruwe skets deur 'n lid van die geselskap gemaak, 'n paar dae na die besoek aan 
die plek en berus dus uitsluitend op die geheue, dog dit gee die vernaamste 
eienskappe weer. Die gedeeltes van die gemaakte pad is ook oordryf om hul beter 
sigbaar te maak. Die afstand van die monument tot by Lebiesfontein is, na skatting 
tussen 3 en 4 myl. 


Deur die vriendelikheid van Mnr. Malan en Dr. van der Merwe, tevore 
genoem, is skrywer instaat om hier—seker vir die eerste keer—'n foto te publiseer 
van Lebiesfontein. Dit is vandag nog 'n sterk fontein en, angesien hy in Oktober, 


d.w.s. na die droogte van die winter, nog goed sterk gevloei het, kan aangeneem 
word dat hy standhoudend is. In die tyd van die jaar, toe Trichardt daar was, moes 
hy nog sterker geloop het, want Trichardt vertel telkens va die reën op die berg. 
Dit is egter twyfelagtig of hy water genoeg had, selfs net vir die plus-minus 450 


beeste van die Trichardts alleen, sonder die bokke en skape. 


XI VOLOP MOEILIKHEDE. 


Ons het dan so die Trekkers gevolg op hulle pad, feitlik van Lebiesfontein 


tot heel onder op die vlakte, by Maroelaspruit. Dis moeilik om te sê presies hoe 
lank die afstand is. Van Lebiesfontein tot by die bergkruin is sowat 3 tot 4 myl. 


Van die bergtop tot by die Maroelaspruit Kan enigiets tussen ses en tien myl wees. 


Dis moeilik te skat. Vrydag, 17 Nov. was al die waens by die fontein en eers op 
Vrydag 26 Januarie was die waens onder by Maroelaspruit. Die tog het hulle dus 
tien weke geneem. Hierby moet nog kom die agt dae van 9 Nov. tot 17 Nov., toe 
hulle die afstand van die Olifantsrivier tot by die fontein afgelê het, dus altesame 
elf weke en een dag. 


Ek het my met aanhalings uit die Dagboek hoofsaaklik bepaal by die dinge 


wat direk met die pad en die oortrek oor die berg te doen had. Wat het daar egter 
nie alles in die tussentyd plaasgevind waarvan hier niks gerep is nie en wat tog 
vir die Trekkers van betekenis was! Hulle had gedurig te kampe met die slegte 
weer. Telkens as hulle aan die pad wou werk, verhinder die weer hulle. Wanneer 
hulle wou pad soek, dan lê die mis op die berg. Kort-kort is die osse, of party van 
hulle soek en dit het telkens weer versuim beteken. Telkens word 'n val of geweer 


vir die ongedierte gestel, soms met sukses en soms nie. Een keer het die leeu 

sommer vlakby die beeswagter sy prooi kom weghaal. Dan raak die graan op en 


dan moes vleis, velle of vet by die kaffers verruil word vir mielies of ander graan. 
Omdat daar op die berg nie weiveld was nie, moes Pieta met die groot-vee onder 
bly. Hy het hom knap gedra en al die tyd, totdat die waens bo-op die berg was die 
beeste daar gehou. Dit was 'n goeie klompie. Van die Trichardts alleen was daar in 
die buurt van 450 beeste; en dan was daar nog die skape en bokke. Dit wil voorkom 


of hulle vir vleis hoofsaaklik van die kleinvee geslag het, wat ook te begrype is, 
want die getal grootvee het Trichardt klaarblyklik beskou as die maatstaf van sy 


aardse goedere. Van die beestegetal het hy getrou boek gehou maar nie so sekuur 


van die skape en bokke nie. Die kleinvee wat miskien saam met die waens die berg 
Op getrek het, het dit veral swaar te verduur gehad, want Trichardt skryf op 17 
Nov. dat die skape en bokke teen die berg op vrek. Op Sondag vra hy aan sy 
makkers of hulle aan die pad sal gaan werk of nie. ,IK zei, dat ons vee aan vrekken 
gaat van de tors.” Van elkeen was skape en bokke dood of siek. Dieselfde dag 
teken Trichardt op dat as gevolg van reën hy in een nag dertig stuks kleinvee 


verloor het, Albach vyftig, Pretorius ses, Botha drie en die wed. Scheepers twee. 


Dit bly reën en hulle moes later met die kleinvee die berg af, want bo was dit te 


koud. Intussen bly die leeus pla. Ook die perde bly nie vry van siekte nie. Op 30 


Nov. teken Trichardt op ,Die morgen is een paard vrekt, aan een siekte die wij niet 


bekend is,—omtrind Zoo als de beeste vrekt, aan een soort van bossiekte, in ons 
land” (d.w.s. in die land waar hulle vandaan kom nl. die Kaapkolonie.) Op Woensdag 


13 Des. teken Trichardt op ,Heb ik de lammerschapen af gebragt, maar daar was 
een goede deel Kapot, een grote dertig.” Intussen kom daar siekte in sy gesin. Die 
twee jong kinders, Jeremias en Annie, word albei siek aan die ,koors.” 

Dit was almal moeilikhede wat maar voortdurend voorgekom het. Dog die 


grootste sonde was toe hulle naby die vlakte kom. Feitlik vandat hulle by die kamp 


naby die Waterval gekom het, het daar gedurig van die vee weggeraak en Trichardt 
se vermoede is gou bevestig. Dis die kaffers van die buurt wat hul aan diefstal 


Skuldig maak. Hoe laer die trek by die vlakte gekom het, des te woester het dit 


gegaan en des te meer word gesteel. Onderwyl is die Kafferkaptein uiters 


vriendelik. Hy beduie dat sy mense spore van ander kaffers gesien het; dit moes 


dan hulle wees wat steel onder die vee. Dit het so erg geword dat snags wag 


gestaan moes word by die vee. Nog kom die kaffers steel. Herhaaldelik is op die 


diewe geskiet. Een het 'n skildvel laat agterbly en 'n tweede sy assegaai en 


knopkierie. Dis moontlik dat die stelery teen die opdrag van die kaptein geskied 


oi 


het, want hy bly vriendelik en het selfs bokke wat weggeraak het terugbesorg. 
Trichardt beloon hom dan ook met 'n slagskaap. 

Na lang beraadslaag wat hulle sal doen om hul vee van die kaffers terug te 
ry is besluit om met die vertrek oor die vlakte na Lourenco Margues, 'n paar van 


ie kaffers te vang en as gyselaars mee te voer, totdat die kaffers hul vee terug 


n nege of agt meide aangekom. Drie kaffers en 'n oue meid het ontsnap en aan 


K 
d 
bring. Dit is dan ook gebeur. Daar het op Maandag 5 Febr. by die kamp vier kaffers 
e 
hulle is die boodskap meegegee dat as hulle die betaling vir die gesteelde osse 
b 


ring, die gyselaars vrygelaat sal word. Party van die gyselaars het later ontsnap, 
maar daar is van hulle wat die reis tot Delagoabaai meegemaak het. 


Van die Maroelaspruit het die reis gegaan eers oor die Olifantsrivier en 
daarna oor die Blyde Rivier. Dit skyn seker te wees dat hulle nie oor die 
Olifantsrivier is onderkant die plek waar die Blyde Rivier daarin vloei nie, want die 
Dagboek vermeld uitdruklik twee groot riviere dig by mekaar. Van hierdie punt het 
dit min of meer ,sonop” gegaan, d.w.s. Ooswaarts. Fuller het in sy boek sy mening 
oor die roete gegee. Mnr. Louis Botha Steyn, een van die beamptes van die Kruger- 
Wildtuin—'n man wat die wêreld daar deur-en-deur ken—het sy idees op skrif 
gestel, en hy wys die roete aansienlik ten Suide van die van Fuller aan. Mnr. Johan 
Coetzee, wat ook goed bekend is met die wêreld daar, het sy mening daaromtrent 


aan my kortliks meegedeel. Daar was nog nie geleentheid om al hierdie roetes met 
mekaar te vergelyk, of aan die Dagboek-teks te toets nie. Dit is 'n taak wat 


belangstellendes wag. Dit gaan ook buite die bestek van hierdie verslag. 
Op een ding dien hier egter gewys te word, veral omdat die algemene 


publiek homself in verband daarmee mislei. In die Kruger-Wildtuin is 'n pad wat 


van Pretoriuskop loop in die rigting van Malelane en die heet dan die ,Trichardt- 
pad” of ook wel ,Jock of the Bushveld'"-pad na aanleiding van die boek van Sir Percy 
Fitzpatrick, wat die transportryery in die vroeë dae oor hierdie pad beskryf. Dit is 
wel 'n ,Irichardt-pad,” maar dit het hoegenaamd niks met die trek van Louis 
Trichardt te doen nie. Die pad dank sy naam aan die feit dat jare na die Groot 
Trek, toe Carolus Trichardt—nadat hy 'n reis van twee jaar na Abessinië afgelê, 


weer in Lourenco Margues teruggekeer en vandaar deur Swaziland in Natal 
aangekom en hom eindelik in Transvaal gevestig het—deur die Volksraad opgedra 


is om 'n pad van die buurt van Ohrigstad en Lydenburg aan te wys na Lourenco 


Margues. Hy het dan ook 'n ekspedisie na die Baai gelei en die roete gevolg, wat 
vandag in die Wildtuin bekend staan as die Trichardt-pad. 

Die eintlike trekpad van Louis Trichardt moet sowat 35 tot 40 myl ten Noorde 


van Pretoriuskop gaan. Steyn beweer egter dat Fuller se roete te ver Noord is. 
Miskien sal dit vandag, noudat die Irrigasie-Departement uitstekende kaarte met 
topografiese besonderhede uitgegee het, moontlik wees om hierdie gedeelte van 


die roete met groter sekerheid vas te stel. Mens het vir so iets in kaart nodig wat 


taamlik sekuur is met weergawe van die topografie, veral ten opsigte van hoogtes 


en die loop van riviere en spruite. Dit spreek vanself dat die trekkers deur hierdie 
laeveld, wat die hele jaar deur goed warm is, So naby moontlik aan die water sou 
bly, maar dat hulle tegelyk soveel moontlik driwwe sou vermy. Met ander woorde, 
hulle sal 'n soort van waterskeiding gekies het. Maar dit is 'n saak wat later miskien 


ondersoek kan word, ja behoort te word, en hoe eerder die roete vasgestel word, 
hoe beter, want hoe langer daarmee versuim word, des te geringer is die kanse op 


juiste vasstelling. 


XI1 TEN BESLUITE: 


Ons reis die berg af was net so voorspoedig as die berg op. Die ekspedisie 


het ons drie dae ten volle besig gehou. Dit was vermoeiend, veral vir stedelinge 
wat nie dikwels die kans kry om berge te beklim nie. Maar dit was drie interessante 
dae en die uitstappie sal seker nooit deur een van ons vergeet word nie. Dis 'n plek 


wat weer trek en ek glo dat iedere lid van ons geselskap die hoop koester om nog 


'n keer daarheen te gaan. Hierdie soort van ondersoekingswerk eis tyd en by ons 


moes dit alles haastig gaan. Skrywer hou hom daarvan oortuig dat met 'n langer 
verblyf op die berg, wanneer daar voldoende tyd sal wees om alles noukeurig 
nogeens na te gaan, daar nog veel meer interessants waar te neem sal wees. En 


vergeet dan ook maar nie die Dagboek nie. Hy is onmisbaar by so'n besoek. Mens 


kan origens die aantekeninge van Trichardt maar gerus oor en oor lees. Dit is 


inderdaad 'n merkwaardige boek. Hoe meer hy gelees word hoe sterker dring 
daardie besef tot die leser deur. Dit is asof Trichardt orals interessante inligting 


sommer terloops vermeld. Baie daarvan merk mens nie by die eerste oogopslag 


op nie. Mens dink nie dadelik, om maar een so'n gevalletjie op te noem, aan die 
eienaardigheid nie, dat Trichardt iemand stuur om by die kaffers tabak te gaan 
haal. Waar kom die kaffers van daardie tyd en so ver Noord, aan tabak? Watter 


soort tabak was dit en was dit eg of 'n surrogaat? 

Tllustr. 15 Die boonste steilte. Skuins bokant die drie pilaaragtige 
rotsblokke is die gleuf te sien, met 'n groot rotsmassa in die middel wat 
dit in twee verdeel. Die waens is links van die rotsmassa afgesleep, onder 
die drie pilare verby, net links van die bos, en daarvandaan reg af na 
benede, tot ongeveer waar die twee lopies op die voorgrond bymekaar 
KOM. 


En dan al die eg menslike wat die leser oral aantref. Trichardt se 
vriendelikheid, sy naasteliefde wat uit al sy geskrifte deurstraal, sy diepe gevoel 
vir billikheid en reg, sy standvastigheid en deursettingsvermoë. Sy bewonderens- 
waardige optrede teenoor die naturelle, vir wie hy met takt maar met 

vasberadenheid en tog altyd billik behandel en bo-al sy wonderlike eienskappe as 


die leier, wat al sy mense deur-en-deur ken. Afgesien van wat Trichardt se trek 
gepresteer het deur sy leiding, vervul hierdie eenvoudige relaas van hul swerftog 


die leser met die grootste agting vir die leier self, omrede van die edele karakter 


wat uit sy geskrifte deurstraal. 
RE kk 
Nie ver van die Trichardt-berg nie, ten Noorde van Lorrainkop woon mnr. 
G. van Rooyen van wie ek kort voor ons reis 'n brief ontvang het. Daarin deel hy 
mee van 'n onderhoud wat hy onlangs had met 'n bejaarde naturel. Die oujong het 
hom vertel dat hy die trek van Trichardt die berg af onthou en hy het inderdaad 


ook besonderhede vermeld wat verenigbaar is met die Dagboek. Maar sy geheue 
moet hom, op hierdie hoë leeftyd—want hy moet aansienlik oor die 100 jaar wees 


om die gebeurde te kan onthou—ook maar in die steek laat, want hy beduie dat 


toe Trichardt die vlakte bereik het, die waens die reis voortgesit het in die rigting 
van Ofcolaco en Leydsdorp. Dit is in ieder geval onmoontlik. 

Dis eienaardig hoe daar oor 'n saak soos hierdie allerlei stories ontstaan. 
Iemand vra my nou die dag of ons by Lebiesfontein die oorblyfsels van 'n ou wawiel 
aangetref het, want hom is vertel dat so iets daar gevind is. In die eerste plek sou 
Trichardt, indien 'n ou wawiel daar moes agtergelaat gewees het, in sy Dagboek 


seker daarvan vermeld het, as mens ten minste let op die soms onbeduidende 
besonderhede wat hy wel vermeld. Indien 'n wawiel agtergelaat was moes daar tog 
'n nuwe gemaak word en dan sou die ysterwerk al te seker vir die nuwe wiel gebruik 
gewees het, sodat net die hout sal bly lê en, blootgestel aan wind en weer oor 'n 


tydperk van 100 jaar, sal daar van so iets vandag tog seker niks oorgebly het nie. 


Bowendien vermeld Trichardt telkens selfs maar die geringste smidswerkie wat 
verrig moes word. 
lemand anders het beweer dat van die stompe wat gebruik is om die waens 


die hoogte mee af te sleep, nog te sien is. Daardie stompe en sleë sal seker bly lê 


het op die plek waar die agterwiele weer aangesit is, maar hulle sal net so seker 


nie lank daar gebly het nie, in ieder geval nie 100 jaar nie, want wat die miere laat 
oorbly, die sal wind en weer wel vernietig het. 
RE kk 
En nou bly nog oor om die pad te volg van Chuniespoort tot by 
Lebiesfontein, al het Fuller die tog afgelê tot by Ramanispruit. Dit is 'n reis wat, as 


mens dit goed wil doen en alles noukeurig wil ondersoek, weke sal duur en nie 

alleen geduld sal eis nie, maar ook opregte belangstelling, want dis 'n moeilike 
roete en met uitsondering van die rivier wat mens oor 'n lang afstand moet volg, 
is dit, na my te verstaan gegee is, 'n dorre wêreld, Dit sal vir die grootste gedeelte 
te perd of te voet moet geskied, want paaie is daar maar skaars en hulle loop ook 
nie langs die Trichardt-roete nie. Maar hoe moeilik ook al, dit sal die moeite en 
opoffering loon, tenminste so voel skrywer daaromtrent. 

Ek verneem dat mens tans van Ohrigstad se kant of tot baie naby die 


Trichardt-berg van die Suide kan kom, terwyl van 'n ander sy verneem word dat 


mens miskien binne afsienbare tyd die berg van die Suidooste sal kan bereik deur 


'n nuwe pad wat al langs die voet van die Drakensberge sal loop. Maar van die 


rigting van Chuniespoort sal dit seker nog lank duur eerdat 'n goeie pad langs die 


Olifantsrivier tot by die berg gevolg sal kan word. 
RE kk 
Die vraag ontstaan wel, of, terwyl ons binnekort die eeufees van die Groot 
Trek gaan vier en monumente gaan oprig ter nagedagtenis aan die pioniers, dit nie 
moontlik is dat ons as volk 'n plan beraam om iets te behou van die oorblyfsels 
van Trichardt se pad nie. Daardie oorblyfsels het honderd jaar daar gewag op 


herontdekking. Sal hulle oor die volgende honderd jaar nog daar te sien wees indien 


hul nie nou beskerm word nie? Die onderste uitgrawing in die Boskloof word nou 
gebruik as beestepad en dis moontlik dat as gevolg daarvan grondverspoeling dit 


J 


heeltemal sal verander. Die boonste uitgrawing bly egter nog oor; so ook die 


OO 


emaakte pad ten Weste van die bergkruin. Lebiesfontein is ook nog daar. Die 


plekke wat deur die nageslag en heilige grond beskou moet word. Indien hulle 


omhein word en geproklameer tot geskiedkundige monumente, is die kanse sterk 
dat hulle nog lank ongeskonde bewaar sal bly om die toekomstige geslagte te 
herinner aan wat daar plaasgevind het. Sal die Historiese Monumente Kommissie 
nie die saak aanpak nie? Niemand sal daardeur ly nie, terwyl die nageslag dankbaar 


sal wees vir die bedagsaamheid. 

